Son günlər artan qadın qətllərinin — ƏSL SƏBƏBLƏRİ BUNLAR İMİŞ '; // item += '\nSon günlər qadın qətlləri, onların uşaqlarının gözü qarşısında amansızlıqla öldürülməsi ilə bağlı xəbərlərin sayı durmadan artır. Ən dəhşətlisi isə bunun uşaq psixologiyasında dərin izlər buraxaraq, onların gələcək həyatlarını qarabaqara izləməsi olur. Bəzən nadir baş verən hadisələrə susmaq qınanılmasa da, son baş verən hadisələr bu işin məcrasından, haşiyəsindən çıxdığını göstərir. Bu isə cəmiyyət üçün artıq narahatedici hal şəklinə çevrilməlidir. Bəzən kiçik məsələlərə maya vurub şişirdən, onlara kəskin reaksiya verənlər, çox təəssüf ki, qadın zorakılığı məsələlərini hələ də qıraqdan tamaşaçı kimi seyr etməyə üstünlük verir. Bəziləri isə "Yaxşı at özünə qamçı vurdurmaz" atalar məsəlinə əsaslanaraq, hətta öldürənə haqq qazandırırlar. Bu hadisələrin bir çoxu ər tərəfindən törədilsə də, bəzi hadisələr qayınata, qayınana iştirakı ilə də baş verir. Ziyalı təbəqə isə cinayətlərin qarşısının alınması üçün maarifləndirməyə ehtiyac olduğunu, problemlərin həllinin zorakılıqla mümkün olmadığını qeyd ediblər. Bəs görəsən kimdir günahkar ölən ya öldürən?\n“Ölkə.Az” olaraq bu məsələ ilə bağlı araşdırma apararaq ölkənin müxtəlif sahələrində çalışan tanınmış simalara üz tutduq.\n“Bir neçə gün əvvəl "Avtovağzal" metrostansiyası yaxınlığında ər uşaqlarının gözü qarşısında arvadını bıçaqlayıb. Ətrafdakılar prosesə müdaxilə edib, buna imkan verməmək əvəzinə, hərə əlinə bir telefon alaraq hadisəni lentə alıb. Bu hadisə də uşaqların gözü qarşısında baş verib. Bir kişi çıxmayıb ki, ona bir yumruq vursun, qadını onun əlindən alsın”,- deyə deputat keçirilən plenar iclasda fikir bildirib.\n"Təmiz Dünya" İB- nin sədri Mehriban Zeynalova açıqlamasında bildirib ki, bu kimi vəziyyətlər kişinin qadını öz malı, əşyası kimi görməsindən irəli gəlir:\n“Bunun ən böyük səbəbi kişilərin qadını ona mənsub olan əmlak kimi görməsidir. Bir çox hallarda səbəb kişinin ailəni özünün mal varlığı sayıb hegemonluq etməsidir. Ən dəhşətlisi isə həmin insanlar uşaqlara da əşya kimi baxırlar. Bir gün onun qanunları keçmirsə, ən asan yolu-qətli seçirlər. Onlar emosialarını idarə edə bilmirlər və çox zaman uşaqların gözü qarşısında ananı qətlə yetirirlər”.\n“Bunun kökündə həm sosial problemlər, həm də davranış pozğunluğu durur. Bu iki problem bir- biri ilə əlaqəlidir, bunları birini-digərindən ayırmaq qeyri-mümkündür. Bunu da qeyd etmək lazımdır ki, səbəblərdən biri də gender rollarının dəyişməsinə etirazdır. Ancaq bir məsələni də dana bilmərik ki, burada əsas psixoloji amillər, şübhələr, müdaxilələr də rol oynayır.\n“Heç bir vəziyyətdə öldürənə haqq qazandırmaq olmaz. Öldürmək üçün heç bir səbəb ola bilməz. Məlumatı oldu-olmadı bəziləri insan haqqlarından danışır. Deyir qadın hüquqları yox, insan haqqları var. Əgər belədirsə, zəhmət çəkib insan kimi davransınlar”,- deyə o, fikrini tamamlayıb.\nMillət vəkili Fazil Mustafa isə “Ölkə.Az”ın əməkdaşı ilə söhbətində bu kimi halların çoxalmasını savadsızlıqla əlaqələndirib.\n“Bu birbaşa ölkədə savadın, mədəniyyət səviyyəsinin aşağı olması ilə bağlıdır. Təhsil zəiflədikcə, savadsız insanların sayı artır və bu da mədəniyyət səviyyəsinə birbaşa təsir edir. Əgər sosial problemlərə qalsaydı, dünyada qat-qat aşağı səviyyədə olan dövlətlər var. Onda onlar bir-birlərini öldürüb, bitirərdilər.\nFikrimcə ölkədə elmin, təhsilin səviyyəsini artırmaq lazimdir. Xüsusən, qadınları kütləvi şəkildə təhsil proqramına cəlb etməliyik. Onların iqtisadi müstəqilliyini təmin edəcək şəkildə hazırlıqlı olmalarına nail olmaq lazımdır. Onda ailə sütunu da daha möhkəm olacaq”.\n“Uşaqlar da bu zorakılıq mühitində böyüdükdə, sabah özü valideyn olanda da həmin gördükləri hərəkətləri sərgiləyirlər. Ona görə, uşaqlarla bağlı bu məsələlərə ciddi yanaşmaqla, gələcəkdə yaşana biləcək bir çox faciənin qarşısını ala bilərik”.\n“Əgər xəyanətə görə, adam öldürmək olsa idi, onda Azərbaycanda kişi qalmazdı. Çünki kişilər qadınlardan daha çox xəyanət edir. Yenə də qeyd edirəm, bu münasibətlərin qurulmasında da mədəni davranış, ailə təməlinin düzgün qurulmaması durur. Əgər ailədə güvən olmasa o proses onsuz da xəyanətlə bitəcək”,- deyə fikrini tamamlayıb.\nBəs dində bu məsələ necədir? İslam dinində öldürməyə haqq qazandıran hansısa bir səbəb varmı? Xəyanət, itaətkarsızlıq və ya öhdəsinə düşən vəzifəni yerinə yetirməmək…\n“Qətl etmək üçün heç bir səbəb yoxdur, ola da bilməz. Dində heç bir motivlə adam öldürmək halal sayılmır. İstər xəyanət və ya digər səbəb olsun, özünü müdafiədən başqa bir səbəblə insan öldürmək dinimizdə haramdır. Yəni Allah-Təala bunu insanlara haram buyurub. Əgər xəyanətə görə, insan öldürülsəydi yer üzünə xaos hökm sürərdi”,- deyə bildirib.\n“Son dövrlər qadınlara qarşı zorakılıq faktlarının artması qadın hüquqlarının daha ciddi şəkildə qorunmasının və onlara münasibətdə daha həssas yanaşmanın vacibliyini bir daha ortaya qoymuş oldu. Qanunvericiliyin hamının qanun qarşısında bərabərliyi prinsipini müəyyən etdiyi halda qadınlara imtiyazların verilməsi əleyhdarları bunu bəzi hallarda ayrı-seçkilik və yaxud belə ayrı-seçkiliyə heç bir zərurətin olmaması kimi qiymətləndirirlər. Digər yanaşma isə bundan ibarətdir ki, tərəflər bərabər hüquqludursa, bərabərdə vəzifələr daşımalıdırlar. Məsələn qadınlarda kişilərlə bərabər hərbi mükəlləfiyyətli olmalı, istehsalatın bütün sahələrində kişilərlə bərabər çalışmalıdırlar. Bunlar tamamilə yanlış yanaşmalardır. Qadınlara münasibətdə pozitiv diskriminasiya hər şeydən əvvəl onların bioloji/fizioloji xüsusiyyətindən irəli gəlir. Bu xüsusiyyəti nəzərə alaraq qanunvericilik onları uyğun hesab edilməyən fəaliyyətlərə cəlbindən və sui-istifadəndən qorumağı zəruri hesab edir. Məsələn, əmək qanunvericiliyi yeniyetmələrə və qadınlara müəyyən çəkidən artıq yük qaldırmağı/daşımağı və s. ağır əmək fəaliyyətini qadağan edir. Bu cür məhdudiyyətlər və ya güzəştlər olmasa işəgötürən və ya kişi işçi həmkarı qadını/yeniyetməni onun fiziki/bioloji imkanlarına cavab verməyən işləri görməyə məcbur edə bilər. Xatırlayıram ki, sovet dövründə üzüm tarlalarında qadınlar da kişilərlə bərabər beton stolbalar daşımağa cəlb olunurdular. Bu onların fiziki durumuna və analıq funksiyalarına əhəmiyyətli dərəcədə pis təsir edir və çoxlu fəsadlar yaradırdı. Cinayət əməlində isə əməlin cins fərqi olmadan kimin tərəfindən və ya kimə qarşı törədilməsinin heç bir fərqi yoxdur. Ən yaxşı halda qadın amili ağırlaşdırıcı və ya yüngülləşdirici hal kimi nəzərdən keçirilir. Qadın döyülürsə, bu adam döymədir, öldürülürsə, adam öldürmədir. Qanunvericilikdə qadınlara qarşı zorakılıq, məişət zorakılığı kimi qanunziddi əməllər nəzərdə tutulmamışdır. Bu cür terminlərdən daha çox qeyri-hüquqi ritorika kimi istifadə olunur. Sadəcə qadınlar zərif cins olaraq zorakılığa daha çox məruz qaldıqlarından və daha çox risk daşıyıcıları olduğundan onlara qarşı zorakılığı cəmiyyət sıradan bir kriminal akt deyil, qadına qarşı əməl kimi qiymətləndirir”,- deyə o, sosial şəbəkədə öz fikirlərini qeyd edib.\nQeyd: Gəlin Leylalara, Aygünlərə, Natəvanlara görə, susmayaq. Bəlkə baş verə biləcək hansısa cinayətin baş verməsinə mane olduq…


Amerikalı aktyor Ceyson Momoa “Cəld və Hiddətli” (“The Fast and the Furious”) franşizasının növbəti hissəsində iştirak etmək üçün danışıqlar aparır. Daha çox “Forsaj” adı ilə tanınan filmdə onun konkret hansı obrazı canlandıracağı hələlik məlum deyil, ancaq mediada Momoanın yeni cani rolunda oynayacağı ehtimal edilir. Məlumata görə, danışıqlar son mərhələdədir. Danışıqlar müsbət sonlanacağı təqdirdə o, Vin Dizel, Mişel R\nEvli xanımla sevişən, arvadının rəfiqəsi ilə eşq yaşayan, qadınları ərsiz qoyan MƏŞHUR GÖRÜN KİM İMİŞ- ŞOK\n"Sevdiyin adamla kasıb daxmada yaşamaq xoşbəxtlikdir" məsəlini Yelena Bulqakova sözlə deyil, öz əməli ilə sübut edib. O, varlı ərindən və təmin olunmuş həyatından imtina edərək özünü tamamilə dahi yazıçı Mixail Bulqakovun problem və qayğılarına həsr edib. Rus yazıçı, dramaturq, teatr rejissoru və aktyor - Mixail Bulqakovun çox qəribə adətləri vardı. Onlardan biri, insanları müşahidə etmək\nBritaniyalı modelyer, musiqiçi Pol Makkartninin qızı Stella kulta çevrilən cizgi film qəhrəmanı Mikki Mausun sevgilisi Minniyə şalvar “geyindirib”. Personajın geyiminin yenilənməsi “Disneyland”in Parisdə keçiriləcək 30 illik yubileyinə həsr olunub. Stella McCartney has designed Minnie Mouse's very first pantsuit, and it's gorgeous 😍 #DisneylandParis30 pic.twitter.com/jKSckBji36 — Disneyland Paris EN (@DisneyParis_EN) January 25, 2022 Qeyd olunur\nYanvarın 18-də Bakıda tanınmış xeyriyyəçi Hacı Zeynalabdin Tağıyevin abidəsinin açılış mərasimi baş tutub. Abidənin müəllifi olan Azərbaycanın xalq rəssamı, tanınmış heykəltəraş Xanlar Əhmədov jurnalist Natavan Osmanlının təqdimatındakı “Müəllif baxışı” layihəsinin qonağı olub. O, “Baku TV”-nin efirində abidənin yaranma tarixçəsi, onun niyə məhz yoldan keçən sadə bir şəxs kimi İçərişəhər metrosunun qarşısında dayanm\nGÜNÜN PİS XƏBƏRİ! Daha bir məşhur azərbaycanlı VƏFAT ETDİ\nTeatrşünas Şaiq Səfərov bu gün 67 yaşında vəfat edib. Day.Az qaynarinfo-ya istinadən xəbər verir ki, bu barədə mərhumun yaxınları məlumat verib. Qeyd edək ki, Şaiq Səfərov bir müddət Mədəniyyət Nazirliyində sektor müdiri kimi çalışıb.\nTanınmış mədəniyyət işçisi, teatr xadimi Şaiq Səfərov vəfat edib. Bu barədə sosial şəbəkələrdə məlumat yayılıb. Bildirilib ki, Şaiq Səfərov yanvarın 27-də 67 yaşında vəfat edib. O, müxtəlif illərdə Azərbaycan Teatr Treninq Mərkəzinin direktoru, Akademik Milli Dram Teatrının bədii hissəsinin rəhbəri, Mədəniyyət Nazirliyində sektor müdiri kimi çalışıb.


«Difai» - mübarizlər partiyasıdır.\n1906-cı il fevralın sonu martın əvvəlində Tiflisdə Qafqaz canişini qraf İllarion Vorontsov-Daşkovun yanında keçirilən sülh danışıqları heç bir nəticə vermədi. 1905-ci ilin erməni-müsəlman qanlı hadisələrinin əsl günahkarı «Daşnaksyutun» partiyası qaldı kənarda, onsuz da ağır maddi durumu olan yerli əhaliyə qarşı sərt tədbirlər həyata keçirilməyə başladı. Tiflis sülh danışıqlarının yekunu olaraq Qafqaz canişinin qəbul etdiyi qətnamədə iğtişaşlarda iştirak etmiş əhalidən dəyilən ziyana görə cərimələrin alınması qərarlaşdırıldı. Ermənilərlə azərbaycanlılar arasında qanlı qırğınlar yenə də ölkənin müxtəlif şəhər və qəzalarını bürüdü. Bu qırğınlarda ən çox əziyyət çəkənlərdən biri Şuşa əhalisi idi. Burada ölənlərin sayı durmadan artırdı. Şuşa əhalisinin ölkənin başqa rayonları ilə əlaqəsi erməni quldurları tərəfindən tamamilə kəsilmişdi. Azərbaycanlıların yaşadığı məhəllələrdə aclıq baş alıb gedirdi, artıq ölüm halları müşahidə edilirdi. Hökumət numayəndələri və kazaklar əhalinin dadına çatmaq əvəzi ermənilərin törətdikləri vəhşiliklərə göz yumurdu. Xənkəndində onların gözü qarşısında ermənilər uşaq və qadınları qətlə yetirmiş, Kərimbəy Mehmandarov və Nəcəfqulu Cavanşirin mülkəlirini yandırıb, talan etmişlər.\nVəziyyəti sakitləşdirməkdən ötrü bölgəyə rus generalı Qoloşyapovun komandanlığıyla gücləndirilmiş qoşun dəstələri göndərildi. Lakin bu da müsəlman əhalisini kütləvi məhv olmadan xilas etmədi. Qoloşyapovun ordusu və kazaklar bəzən özləri də qırğınlarda ermənilərlə birgə iştirak edirdilər. İyul ayında Şuşada yenidən baş qaldıran qanlı toqquşmalarda general Qoloşyapov, onun dəftərxanasının rəisi Kleşinski və kazak zabiti Qazarovun bir başa iştirakıyla onlarla azərbaycanlı qətlə yetirildi.\nSülh danışıqlarıyla heç bir nəticə əldə edə bilməyəcəklərini anlayan Azərbaycan ziyalıları xalqı xilas etmək üçün çıxış yolu axtarırdılar. O zaman «İrşad» qəzetinin baş redaktoru, ömrü boyu kəsərli silahı olan qələmi ilə geriliyə, mövhumata qarşı mübarizə aparmış Əhmədbəy Ağayev bu ağır günlərdə sərt addımlar atmalı oldu. O, Gəncəyə gəlib, ölkənin tanınmış və nüfuzlu adamlarını bir araya toplayaraq, daşnakların hücumlarını dəf edə biləcək və rusların xəyanətinə cavab verə biləcək gizli təşkilat – «Difai» firqəsini yaratdı. Hadisələrin şahidi olmuş Naki Keykurun öz xatirələrində bunları yazır:\n«Həmən Difai fıirqəsinə möhür yapılıyor, açıqdan açığa fəaliyyətə geçiriliyor. Gəncə Vali müşaviri Kiresçinski ( Gəncədə türklərdən kimsə salam verməzdi) Difai firqəsinin ilk qurbanı olmuştu. Katlin ertəsi günün gecəsi Difai firqəsinin möhüriylə duvarlara bəyannəmələr yapıştırılmıştı» (Naki Keykurun. Azerbaycan istiklal mücadelesindən hatıralar (1905-1920). İlke Kitabevi Yayınları. Ankara, 1998, s.35).\n1906-ci ilin okyabrında hər yerdə yayılan müraciətnamələrində partiya «Umummüsəlman Qafqaz komitəsinin» yarandığını bəyan edirdi və əhalini düşdükləri ağır vəziyyətdən, qanlı qırğınlardan, cahələtdən qurtarmaq üçün birləşməyə çağırırdı. Yayılan müraciətlərdə maariflənmək və qüvvə toplamaq partiyanın əsas məqsədi kimi göstərilirdi. Deyilirdi ki, bu iki vasitə onun üçün lazımdır Ki, xalqın savadsız kütləsini maarifləndirərək onu hakimiyyət orqanlarının hərəkətlərindən azad etmək mümkün olsun. Difaiçilər başa düşürdülər Ki, təbliğ etdikləri ideyaları və məqsədləri anlamaq üçün kütlələrin şüurunun və mütəşəkkilliyinin səviyyəsi artırılmalıdır.\nDaha sonra izah olunurdu ki, yaranmış təşkilat Qafqazın başqa xalqları ilə birləşmək və birgə mübarizə aparmaq əzmindədir. Təsadüfi deyil ki, öz bəyannamələrində difaiçilər Qafqazda yaşayan bütün xalqlarla, o cümlədən ermənilərnən də dostluq əlaqələrini quracaqlarını elan edirdilər. Onlar bu qənaətdəydilər ki, düşmənçilik toxumlarını kənardan gələnlər səpirlər, xalqları bir-birlərinə qarşı düşmən edirlər. Adamları bu ideyalar ətrafında birləşməyə çağıran Əhmədbəy Ağayev Gəncədə ki çıxışında bunları söyləmişdi:\n«Möhtərəm Gəncə xalqı, Türklərlə Ermənilər arasında vuku bulan son hadisə hamımızı mütəəsir etdi, nə müsəlmanlıq nə də insanlıq belə vəhşi hərəkətə riza göstərəməz. Bu hadisə nədən oldu, müsabbibi kimdir diyə tətqiq və münaqişəyə başlarsaq heç bir nəticə əldə edəməyiz. Türklçr və Ermənilər olub bitənləri unutmalıdırlar. Bilməlidirlər Ki, yer üzündə Allahın yaratdığı nə qədər vəhşi və yırtıcı heyvan var isə başqa heyvanları parçalar ancaq həm çinslərinə əsla dokunamazlar. Nə acıdır ki, vəhşi heyvanların yapmadıqlarını insanlar yapıyorlar. Bir birinə saldırıyorlar, inutmamalı ki Rus ilarəsində əsrlərcə əvvəl Qafqazlarda Türklərlə Ermənilər dost və iyi qonşu olaraq yaşamışlar… Tarixtə bu naxoş hadisəyə heç bir vaka kayıt etməmişdir»(Naki Keykurun. Azerbaycan istiklal mücadelesindən hatıralar (1905-1920). İlke Kitabevi Yayınları. Ankara, 1998, s.34).\nƏhmədbəy Ağayevin təşəbbüsü və yaxından iştirakıyla «Difai»nin Tiflis, Elisavetpol və Qarabağda komitələri yaradıldı. Bu komitələr dərhal fəaliyyətə başladı. Professor Şamil Qurbanov həmin partiyanın fəaliyyəti barəsində bunları yazır: «Həmin təşkilat milli mənsubiyyətindən asılı olmayaraq Azərbaycan xalqına divan tutanları öldürməli idi. Belə də oldu. Yığıncaqda deyilirdi: filankəsi kim öldürməlidir? Cavab verirdilər: Mən! Filankəsi kim öldürməlidir? Mən! Həmin adamlar tez bir zamanda aradan götürülürdü. Bu terror deyildi. Açıq-aydın intiqam idi» (Qurbanov Ş.Nəriman Nərimanov: ömrünün son illəri. Bakı, Azərbaycan, 2003, s.372).\n«Difai»nin qisasına ilk tuş gələnlərdən biri adı yuxarıda çəkilən, azərbayanlılara qarşı qanlı iğtişaşlarda iştirak etmiş və günahı sübuta yetirilmiş qeneral Qoloşyapov idi.\n«Bunun üçün Tiflisə göndərilən Bilal iki gün sonra erməni dostu generalı sokakta öldürmüşdü, və bu sürətlə Rus idarəçilərinin taşkınlıq yapanları imha ediliyordu, hətta Difai fırkasının əmri olmadan hər tərəfdə böylə katil vakaları baş göstəriyordu, ancaq Difai Fırkası kanat getirdikden sonradır Ki katledilen ölümü hak etmişdi. Difai beyanname dağıtıyordu» (Naki Keykurun. Azerbaycan istiklal mücadelesindən hatıralar (1905-1920). İlke Kitabevi Yayınları. Ankara, 1998, s.35).\nBu zaman «Difai»nin əsas hədəfi Azərbaycan xalqına qarşı ermənilərlə birgə cinayətlər törətmiş yüksək rütbəli məmurlar idi. Partiyanın təşkilatçıları «Daşnaksyutun» partiyasına layiqli müqavimət göstərə biləcək güclü təşkilat yaratmaq niyyətində olsalar da, fəaliyyət göstərdikləri dövrdə əsasən rus idarəçilərinə qarşı mübarizə aparmışdılar. Sovet dövründə bu fakta belə rəng verilmişdi:\n«Müsəlmanları daşnakların basqınından müdafiə etmək pərdəsi altında çıxış edən «Difai» təşkilatı millətlər arasında toqquşmaları qızışdırmaqda iştirak edirdi. Onun fəaliyyətindəki əsas metodlardan biri fərdi terror idi. Bəzi hallarda «Difai»nin üzvləri daşnaklara kömək etməklə təqsirləndiriliən məmurlara qarşı terror tətbiq edirdilər (Azərbaycan tarixi. 1-ci cild. Bakı, Elm, 1964, s. 613).\nSovet dövründə yazılmış digər elmi əsərlərdə də «Difai» təşkilatına təxminən eyni ruhda yanaşılır. «Özünü Ümummüsəlman Qafqaz komitəsi adlandıran bu təşkilatın nizamnaməsində bir tərəfdən xalqın maarifləndirilməsi, digər tərəfdən isə güc və terror yolu ilə müsəlman millətinin xilas olunması göstərilirdi. Əslində isə xalqın xilası adı altında təxribatlar törədilirdi». Azərbaycan tarixinə aid elmi əsərlərdə «Difai» partiyasının yaranma tarixindən bəhs olunarkən 1905-ci il göstərilir. Belə çıxır ki, «Difai» partiyasını Əhmədbəy Ağayev Tiflisdə keçirilən sülh danışıqlarından əvvəl yaratmışdı. Lakin bu faktı inkar edən dəlillər var. Azərbaycan Demokratik Respublikası Xarici İşlər Nazirliyi xüsusi komissiyasının birinci buraxılışı 1920-ci ildə çapdan çıxan «Zaqafqaziyada Rusiya siyasətinə dair sənədlər» məcmüəsindən bəlli olur ki, yalnız 1907-ci ilin may ayında Yelisavetpol qubernatoru Q.Kovalyov tabeliyində olan polis rəislərindən «tamamilə gizli şəkildə» bu təşkilatın şəxsi heyəti, qarşısına qoyduğu məqsədləri və bəhrələndiyi maliyyə qaynaqlarının müəyyənləşdirilməsini tələb edir. 18 iyul 1907-ci il tarixli raportda qubernatora «Dİfai» haqqında «ətraflı» məlumat verilir. Burada maraqlı bir məqama rast gəlinir: «Aydındır ki, partiya ağıllı, ehtiyyatlı, ardıcıl, düz və səmimi (kursiv - L.H.) adamların əlindədir. Mərkəzi komitəsi Bakıda yerləşir, əsas ideoloqu doktor Ağayevdir» (Edinıy partarxiv. Fond Musavatskoqo Azerbaydjana. Dokumentı po russkoy politike v Zakavkazğe. Vıp.1. Baku. İzd. Osoboy komissii pri Ministerstve inostrannıx del Azerbaydjanskoy respubliki, 1920, s.5). Partiyanın məhz 1906-ci ildə təşkil olunduğunu qubernatorun digər, daha yuxarı instansiyaya 1907-ci il avqust ayında göndərdiyi məktubu təstiq edir: «Mən inanıram ki, «Difai» partiyası tərəfdarları çox tez zamanda bütün Qafqaz müsəlmanları arasında yayılacaq, çünki cəmi bir neçə ay əvvəl bu partiya barəsində heç bir təsəvvürü olmayan əhali, indi bu təşkilatı dəstəkləyir, hərəkətlərini bəyənir və üzvü olmağa can atır» (AR Prezidentinin Siyasi Sənədlər Arxivi. Dokumentı po russkoy politike v Zakavkazğe. Vıp.1. Baku. İzd. Osoboy komissii pri Ministerstve inostrannıx del Azerbaydjanskoy respubliki, 1920, s.18).\nDigər məsələyə də aydınlıq gətirmək istərdik. Məlumdur ki, Əhmədbəy Ağayev 1908-ci ildə Azərbaycanı tərk edib, Türkiyəyə köçmüşdü. Bunun səbəbini araşdıranlar onun 1908-ci ildə Bakıda döydürülüb, təhqir olunması ilə əlaqələndirirdi. Əslində isə aşağıda göstərdiyimiz sənədin məzmunundan bəlli olur ki, Ə.Ağayevi Rus hökuməti Azərbaycanı tərk etməyə məcbur etmişdi.\n«14 mart 1908-ci il. Yelisavetpol ş. qubernatorunun dəftərxanasından.\n«Difai» partiyasının tamamilə məhv edilməsi məqsədi ilə mən öz tərəfimdən xahiş edərdim ki, «Difai» partiyasının Bakıda yerləşən mərkəzi komitəsinin sədri Əhmədbəy Ağayev başda olmaqla bütün tərkibi Zaqafqaziya regionundan dərhal çıxarılsın» (AR Prezidentinin Siyasi Sənədlər Arxivi. Dokumentı po russkoy politike v Zakavkazğe. Vıp.1. Baku. İzd. Osoboy komissii pri Ministerstve inostrannıx del Azerbaydjanskoy respubliki, 1920, s.39-40). Həmin ilin 23 və 24 mart tarixli raportlarında isə «Difai» təşkilatının Şuşa bölməsinin bütün üzvlərinin həbs olunması barədə qərarların qəbul olunduğu bildirilir (AR Prezidentinin Siyasi Sənədlər Arxivi. Dokumentı po russkoy politike v Zakavkazğe. Vıp.1. Baku. İzd. Osoboy komissii pri Ministerstve inostrannıx del Azerbaydjanskoy respubliki, 1920, s.39-40). Əhmədbəy həbs olunacağını yaxşı anlayırdı və rus hökumətinin əlinə keçməmək üçün gizli Azərbaycanı tərk etməli olmuşdu. O ki qaldı, guya qoçular tərəfindən döyülüb təhqir olunmasına, həmin ilin noyabr aylı sayında Peterurqda nəşr olunan «Russkoe boqatstvo» ədəbi -elmi jurnalı Əhmədbəylə müsahibəsində bunları yazırdı: «Onun 39 yaşı var, lakin xeyli yaşlı görünür. – Mən bu 3 il ərzində yaman qocalmışam. Çətin zaman idi. Ermənilərlə vuruşurduq, bir-birmizlə. Noyabrda mitinqdə məni az qala öldürəcəkdilər. 50-yə yaxın baş kəsən gəlmişdi. Gücnən canımı qutardılar, pəncərədən çıxartdılar» (Tan. Oçerki. Peredvinutıe duşi. Jurnal «Russkoe boqatstvo», 1908, №11, Sankt-Peterburq, s. 156-169).\n«Difai» partiyasının sosial bazasını əsasən cəmiyyətin orta təbəqəsi təşkil edirdi, ruhanilər də partiyada təmsil olunurdular, bu da şəriət qanunlarının təbliğində öz əksini tapırdı. Firqənin fəal nümayəndələri arasında tacirlərə, iş adamlarına, şəhər və kənd ziyalılarına, bəylər və ağalara rast gəlinir: Ələkbərbəy Rəfibəyli, İsabəy Aşurbəyli, Qarabəy Qarabəyov, Məmməd Həsən Hacınski, Həsən Ağayev və başqaları.\nPartiyanın ən nüfuzlu və fəal komitələrindən biri Gəncə komitəsi idi. Komitənin sədri - el arasında hörmətli bir şəxs, Elisavetpol kişi gimnaziyasının şəriət müəllimi Molla Məhəmməd Pişnamazzadə idi. Firqənin fəal komitələrindən biri də Qarabağ komitəsi idi. Komitənin sədri Kərimbəy Mehmandarov, onun müavini isə Cahanqirxan Nurubəyov idi. Komitə orijinal ideyalarla çıxış edirdi. Belə ki, Bakı milyonçuları Hacı Zeynalabdin Tağıyevin və Şəmsi Asədullayevin vəsaiti hesabına Ağdamdan Xocalı stansiyasına qədər bütün torpaqların satın alınması təklif olunmuşdu. Bu minvalla təkcə Şuşanı deyil, ümumiyyətlə bütün Qarabağı yalnız azərbaycanlıların yaşadığı əraziyə çevirmək niyyətindəydilər.\nBütün mübarizəsini Azərbaycanın düşmənlərinə qarşı yönəldən «Difai» partiyası 1909-cu ilin ortalarına qədər mücadiləsini davam etdi. Deyilənə görə, «Difai»nin qisasından əməlli-başlı gözü qorxmuş Rus hökuməti nümayəndələri, o illər özlərini azərbaycanlılara sevdirməyə çalışırdılar. Nakı Keykurun öz xatirələrində yazır ki, «Difai» fəaliyyətini dayandırdıqdan sonra partiyanın möhürünü qorumaq Mirzə Məhəmməd adlı bir şəxsə həvalə olunmuşdu: «onu yox etməyin o möhür müstəqil Azərbaycan Muzeyində saxlanacaq» (Naki Keykurun. Azerbaycan istiklal mücadelesindən hatıralar (1905-1920). İlke Kitabevi Yayınları. Ankara, 1998, s.37).\nBu möhürdə təsvir olunan bir-birinin üzərinə çarpazlanan iki qılınc döyüşə hazırlığı nümayiş etdirirdi. Altıguşəli ulduz və aypara isə döyüşçülərin türkelli olduğunu bildirirdi. Azərbaycan muzeylərində bu simvolların əks olunduğu əşyalar az deyil, lakin bunların heç birinin «Difai» - mübarizlər partiyasının möhürünə aydiyyatı yoxdur.


Ombudsmanın nümayəndələri cəzaçəkmə müəssisələrinə başçəkmələr həyata keçiriblər\n13:57 29 Sentyabr 2015\n[ 29 Sentyabr 2015 14:56 ]\nBakı. Fərid Mirzəyev – APA. Azərbaycan Respublikasının İnsan Hüquqları üzrə Müvəkkili Elmira Süleymanovanın tapşırığına əsasən, Ombudsmanın Milli Preventiv Qrupunun (MPQ) üzvləri Ədliyyə Nazirliyi Penitensiar Xidmətinin 1 və 16 saylı cəzaçəkmə müəssisələrinə (CM) əvvəlcədən xəbərdarlıq etmədən planlı başçəkmələr həyata keçiriblər. Ombudsman Aparatının mətbuat xidmətindən APA-ya verilən xəbərə görə, MPQ-nin həkim üzvü də başçəkmələrdə iştirak edib.\nBaşçəkmələrdə məqsəd saxlanılma şəraitinin və rəftarın, habelə daxil olmuş müraciətlərin araşdırılması, məhkumların hüquqlarının təmin olunması, o cümlədən müvafiq şəkildə sənədləşmənin aparılması vəziyyətinin öyrənilməsi olub.\nMPQ üzvləri tərəfindən həmin müəssisələrdə 70-dən çox məhkum fərdi qaydada dinlənilib, habelə bir sıra şəxslər öz xahişləri ilə təkbətək qəbul edilib, söhbətlər aparılıb və bəzi müraciətlər yerində araşdırılıb.\nQəbul edilmiş şəxslər şəraitdən və müəssisə əməkdaşlarının rəftarından narazılıq etməyib, onlara hüquqları, müvafiq qanunvericiliyin tələbləri, Ombudsmanın səlahiyyətləri izah edilib, hər birinə qaldırdıqları məsələlərlə bağlı hüquqi məsləhətlər verilib.\nMüəssisələrin yataqxanalarına, tibb-sanitar hissələrinə, karantin otaqlarına, cərimə təcridxanalarına, görüş yerlərinə və digər obyektlərə baxışlar zamanı saxlanılma şəraiti, tibbi yardım, sovqat, gəzinti, görüş və telefon danışıqları ilə bağlı mövcud vəziyyət və sənədləşmə araşdırılıb, təmir işlərinin aparılması müsbət qiymətləndirilib.\nBaşçəkmələr çərçivəsində həmin müəssisələrin rəhbərliyinə milli və beynəlxalq qanunvericiliyə, o cümlədən CÇM-nin daxili intizam Qaydalarına müvafiq şəkildə saxlanılma şəraitinin, tibbi xidmətin və sənədləşmənin aparılması işinin daha da təkmilləşdirilməsi ilə bağlı tövsiyələr verilib.\nXəbərin orijinal ünvanı: http://az.apa.az/news/398715


NİZAMİ GƏNCƏVİ VƏ ƏLİŞİR NƏVAİ:\nDOSTLUĞUMUZUN VƏ ƏDƏBİ ƏLAQƏLƏRİMİZİN ZİRVƏSİ.\nGörkəmli Azərbaycan və özbək klassikləri Nizami Gəncəvi, Nəsirəddin Tusi, Məhəmməd Füzuli - Əlişir Nəvai, Mirzə Uluqbəy, Zahirəddin Babur və bir çox başqalarının yaratdıqları əsərlər təkcə Şərq xalqlarının deyil, həm də bütün dünya sivilizasiyasının inciləri, dəyərli sərvətidir.\nNizami Gəncəvi və Əlişir Nəvai dedikdə ədəbi şəxsiyyət və irsləri ilə bütün dünya ədəbiyyatına misilsiz töhvələr verən, dünya ədəbiyyatını öz yaratdıqları gözəl əsərlərlə, xəmsələrlə zənginlşdirən, milli ədəbiyyatımızda ədəbi intibahın əsas sütunu, əməlləri ilə xalq ehtiramını qazanmış böyük xadimlər, filosof və söz ustadları anırıq.\nƏdəbiyyatın əbədi zirvəsi sayılan böyük Nizami yalnız dahi şair deyil, onun ölməz ideyaları öz dövrünü xeyli qabaqlamış, humanizm, ülvi məhəbbət, fədakarlıq haqqında, ədalətin bərqərar olması uğrunda fəal mübarizə aparmağın yollarını göstərmişdir.\n8 əsrdən artıqdır ki, Nizami ədəbiyyatın əbədiyyət səhifəsində ən ucada oturub, öz poetik, idrakla, təfəkkürün vəhdətindən irəli gələn əsərlərinin qalibiyyət bayrağını bütün kainat üzərində dalğalandırır. Özü də heç vəchlə özünün unudulmasına, unudulmaq yox, bir növ, azda olsa uzaqlaşmasına yol vermir. Nizaminin dediyi kimi, "Yüz illər keçsə də, sorsanız o hardadı, misralarım söyləyəcək o burdadı".\nO, Azərbaycanın qədim mədəniyyət beşiyi olan Gəncədə doğulmuş, bütün dünya ölkələri, bütün millətlər onu hardasa özününküləşdirməyə cəhd edir. Çünki o, sevilir, onun əsərləri bütün dünya poeziyasına "Nizami" möhrünü vurub.\nBöyük mütəfəkkir və şair, dövlət xadimi Əlişir Nəvai özbək ədəbiyyatı tarixinin ən görkəmli nümayəndəsidir.\nNizaməddin Əlişir Nəvai 1441-ci ildə Əfqanıstanın Herat şəhərində zadəgan ailəsində anadan olub. Dövrünün böyük mədəniyyət mərkəzlərindən olan Herat, Məşhəd və Səmərqənd şəhərlərində dini və dünyəvi təhsil alıb.\nƏlişir Nəvai özünü hər zaman dünya ədəbi-fəlsəfi fikrinin öndəri Nizami Gəncəvinin tələbəsi hesab edib. Şərq ədəbiyyatında yeni “Xəmsə” yaratması Nəvainin filosof düşüncəsinin, şairlik istedad və qabiliyyətinin, ən əsası isə böyük Nizamiyə olan ehtiramının nəticəsi idi.\nNizami Gəncəvi və Əlişir Nəvai şəxsiyyəti, Azərbaycan-Özbəkistan dostluğu, ədəbi əlaqələrinin möhkəm təməlidir və bizim xalqlarımız arasında dostluq əlaqələri də məhz, Əlişir Nəvai, Nizami Gəncəvi, Məhəmməd Füzuli arasındakı ədəbi və dostluq əlaqələrindən başlayır.\n“Olmaz asan bu meydan içrə durmaq, Nizami pəncəsinə pəncə vurmaq” deyə yazan Nəvai hər dastanının başlanğıcında Nizamiyə məhəbbət və hörmət əlaməti olaraq xüsusi səhifələr yazmışdır. “Gəncə günəşi elə bir bayraq qaldırdı, söz ölkəsini bir qələmlə birləşdirdi, dostlaşdırdı”. Azərbaycanın böyük oğlu Nizamini tərifləməkdən doymayır, ona layiq əsərlər yazır. Nəvai bir başqa səhifədə yazmışdır: “Gəncəli Nizami şeirini öz gövhərləri ilə bəzədi. O, dünyanı cəvahiratla doldurdu. Onun cəvahirləri göyün ulduzları kimi saysız-hesabsızdır. Elə adam tapılmaz ki, böyük Gəncəlinin incilərini qiymətləndirməsin. Qulaqlarda cingildəyən ləl – cəvahirat ağızlarda dolaşacaq, o, heç vaxt torpağa düşməyəcəkdir. Onlar qulaqdan ürəyə keçəcək, ürəyi zənginləşdirəcəkdir.\nBöyük özbək şairi və dövlət xadimi Əlişir Nəvainin Azərbaycan-özbək ədəbi əlaqələrinin inkişafında müstəsna rolu olmuşdur.\nNəvai özündən sonra gələn Azərbaycan şairlərinin - Kişvəri, Xətai və Füzulinin və başqalarının yaradıcılığına təsir etmişdir.\nNəvai əsərlərinin azərbaycanlılar arasında şöhrətlənməsinin bir neçə səbəbi olmuşdur: Nəvainin dili, onun sənətkarlıq qüdrəti, həm də şairin mövqeyi".\nHeç şübhəsiz, şairin dilinin o dövrdə bir sıra türk xalqlarının nümayəndələri tərəfindən asanlıqla oxunub başa düşülməsi, əsərlərindəki humanizm ideyaları, dərin məna, yüksək sənətkarlıq onun yaradıcılığının geniş bir coğrafiyada - bütün Türküstandan başqa Azərbaycan, İran, Türkiyə və Hindistanda da yayılmasını şərtləndirmişdi.\nElə bunun nəticəsidir ki, Bakıda Əlişir Nəvainin, Daşkənddə isə Nizami Gəncəvinin abidələri ucaldılmışdır.\nBugün Özbəkistanda Nizami Gəncəvi, Azərbaycanda isə Əlişir Nəvai irsi geniş tədqiq olunur, bu mövzuda çoxsaylı kitablar, disertasiyalar yazılmaqdadır.\nDaşkənd Dövlət Pedaqoji Universitetinə Dahi Nizami Gəncəvinin adı verilmiş, habelə Universitetin qarşısında şairin büstü ucalır.\nAzərbaycanda isə paytaxt Bakı şəhərində böyük Özbək şairi Əlişir Nəvainin heykəli ucalır.\nAzərbaycanın tanınmış akademiki Həmid Araslı “Nizami irsi dünya mədəniyyəti xəzinəsində” adlı irihəcmli əsərində Nizaminin özbək ədəbi meydanında, ədəbiyyatşünaslıq elmində rolundan bəhs edir.\nÖzbək alim Vahid Zahidov “Nizami Gəncəvi və özbək ədəbiyyatı” əsərində yazır ki, Nizami elə bir mədəndir ki, onun yatağı Gəncədir. Bu mədənin qəlbi inci yatağıdır. Fikri, amalı və xəzinədarı Nizamidir. Onun dili bu xəzinədən incilər çıxarır...”\nMəhz, Nizami Gəncəviyə olan böyük marağı nəzərə alaraq Özbəkistandakı Heydər Əliyev adına Azərbaycan Mədəniyyət Mərkəzinin layihəsi ilə Özbəkistanın Xalq Şairi Camal Kamal 2015-2019-cu ilə qədər dahi şairin bütün əsərlərini “Xəmsə”si Özbək dilinə tərcümə edilmiş, xüsusi buraxılışla çap edilmişdir.\nÖzbəkistan Yazıçılar Birliyinin layihəsi ilə böyük Özbək şairi Əlişir Nəvainin “Xəmsə”si beş əsəri Azərbaycanın tanınmış Nəvaişünas alimi Ramiz Əskər tərəfindən Özbək dilinə tərcümə edilmiş və çapa hazırlanıb.\nBu gün hər iki ölkədə ucaldılmış heykəllər və əbədi abidə olan bu nəşrlər Azərbaycan-Özbəkistan ədəbi, mədəni əlaqələrinin inkişafının parlaq nümunəsidir.


Əliqulu xan Şamlı — Vikipediya\n1577 — 1589\nAraz sultan Rumlu\nHerat, Herat bəylərbəyliyi, Səfəvilər\nŞamlı Bəydili boyu\nƏliqulu xan Şamlı (?-1581) — Sultan Hüseyn bəyin oğlu, Durmuş xanın nəvəsi, II Şah İsmayıl Səfəvinin zamanında Heratın hakimi, Abbas mirzənin (I Şah Abbas Səfəvinin) lələsi, I Şah Təhmasib Səfəvinin kürəkəni.\nKiçik yaşdaki Abbas mirzənin Herat valiliyi ismən və şəklən idi. Heratın gerçək hakimi Şamlı elinin rəisi Əliqulu xan Şamlı idi. Heratda kiçik şahzadəni böyüdən hətta əmzdirən Əliqulu xan Şamlının anası Xan Ağa xanım (Xanixan xanım) idi. O, şahzadəni altı yaşında ikən mərhaməti və ilgisi sayəsində ölümdən belə qurtarmışdı. Ayrıca Əliqulu xan Şamlı və həyat yoldaşı Can Ağa xanım, Abbas mirzə ilə yaxından ilgilənmiş və onu şəfqətli bir ana-ata kimi böyütmüşdülər.\n↑ Nasrullah Fəlsəfi, Zendeqani-i Şah Abbas-i Əvvəl, Çap-ı Keyhan, Tehran, 1334, c.I, s. 142\n↑ Hafez F. Farmayan, The Beginnings Of Modernization in Iran: The Policies and Reforms of Shah Abbas I(1587-1629), University Of Utah, 1969, s. 8, 10\nMənbə — "https://az.wikipedia.org/w/index.php?title=Əliqulu_xan_Şamlı&oldid=6210012"\nBu səhifə sonuncu dəfə 18 noyabr 2021 00:59 tarixində redaktə edilib.


Litparad: Doktor Əli Şəriəti barədə xatirələr\nDoktor Əli Şəriəti barədə xatirələr\nDoktor Məhəmməd Mövləvi:\n-Mən Məşhədliyəm və doktor Əli Şəriətini uşaqlıqdan tanıyıram. Mən Şahrıza, Əli (Şəriəti) isə Firdövs məktəbində oxuyurdu. Lakin "Həqiqətlərin Yayımı" mərkəzində bir yerdə idik. Fransada da birlikdə geniş yığıncaqlarımız olurdu. Bu məclislərdən birində cənab Jan Pol Sartr da var idi. Əlcəzair mübarizəsi üçün zirzəmidə təşkil olunmuş məclis idi. Həmin məclisdə Jan Pol Sartr məndən soruşdu: "Sən bu Əlini (Şəriəti) tanıyırsan?" Dedim: "Bəli". Dedi: "O şərqdən doğacaq bir ulduzdu!" O zamanlar biz nənki Əliyə əhəmiyyət vermirdik, hətta onunla aramızda fikir ayrılıqları da var idi. Biz əslində Əlinin belə bir şəxsiyyət olacağını güman belə etmirdik. Lakin Jan Pol Sartr bu sözü dedi!\nAyətullah Lahuti Doktor Şəriətinin vəfatının ikinci il dönümü münasibəti ilə İrşad Hüseyniyyəsində keçirilən məclisdə dedi:\n-Onunla bir kamerada yatdığım yarım ildə hər gün əlli şallaq zərbəsinə məhkum edilmişdi. Ayaqları şişirdi. Şallaqçının gecikdiyi bir gecə ondan soruşdum: "Bu axşam necə düşünürsən?" Doktor cavab verdi: "Dünənkinə nisbətən bu gecə Allahı daha az hiss edəcəm!" Mən onu xəlvət bir küncdə, tənhalıqda görürdüm, şişmiş ayaqlarla namazda öz Allahı ilə xəlvətə çəkilmiş və Onunla necə də gözəl danışırdı?!\n-...Hər yerdən və hər şeydən danışırdıq. Doktordan (Əli Şəriəti) soruşdum, tək kameradakı məhbusluq günlərindən faydalana bilmisiniz? Dedi: "Bütün ömrümdən və oxuyub yazdıqlarımın hamısından daha çox!" Həmin məclisdə Səmaya tərəf baxıb bu ayəni oxudu:\n"Bunun üzərində olan hər bir kəs və hər bir şey fənaya məhkumdur. Yalnız əzəmət, böyüklük, üstünlük, kərəm, camal və mərhəmət sahibi olan Rəbbinin zatı qalacaqdır". Ayəni oxuduqdan sonra dedi: "Günlərin birində bir əsgər kameranın qapıçəsını açdı və hər ikimiz şallaqvuranı gözləyirdik. Lakin o gəlmədi, kəndli əsgər məndən soruşdu: "Sən nə etmisən?" Və getdi! Lakin mən gecəni sakitləşə bildimmi? "Sən nə etmisən" cümləsi səhərədək zehnimdə təkrarlanırdı. Çünki hər nə qədər çalışırdımsa qaneedici cavab tapa bilmirdim. Təkcə buna görə sevinirdim ki, kimsə mənimlə danışmışdı; çünki uzun müddət idi kimsə mənlə danışmırdı. Bura da kı yalnız döyülmək və təhqir olmaq! Bir neçə gün sonra həyəcanım sakitləşdi və bəlkə də ömrümün ən şirin xatirəsi olan bu xatirəni müqayisə etdikdə, ayrı bir xatirə yadıma düşdü. Bir gün İrşad hüseyniyyəsində yığışan camaatın sayı hüseyniyyənin tutumundan daha çox idi və insanlar bir-birlərinin üzərinə dırmanırdılar. Gözüm bir kənarda yer darlığından əziyyət çəkən Şirazlı ustadlar və dostlara sataşdı. Söhbətdən sonra onlarla mütləq görüşəcəyimi düşündüm. Bir neçə dəqiqə sonra Tehran ustadlarından bir neçəsini gördüm, bir qədər sonra xorasanlıları, bir qədər sonra səni, doktor Samini; qısası hər baxışda bir dəstəni görürdüm və söhbətdən sonra xidmətlərində olacağımı ciddi şəkildə qərarıaşdırırım. Sonrakı saat özümü bir mənzildə gördüm. Elə ki, özümə gəldim anladım ki, müridlər dairəsində söhbətə məst olub, bura gətirilmişəm və hər şeyi unutmuşam. Bu vaxt "hər şeyin fani olması" anlayışını başa düşdüm.\nƏli Şəriətidən soruşurlar: "Niyə siqaret çəkirsən? Siqaret uzun həyata maneədir". Cavab verir: "Məni düşündürən həyatın enidir, uzunluğu yox!"


Volkswagen Transporter T5 DoubleBack: təkmilləşdirilmiş furqon və ya “master-klass” tüninq\n2012-06-18 Просмотров: 4024\nDemək olar ki, Almaniyanın Volkswagen şirkətinin mövcud olduğu bütün dövr ərzində istehsalçı populyar Volkswagen Transporter T5 furqonunda dəfələrlə inanılmaz dəyişikliklər edib. Amma Britaniyanın DoubleBack firmasının həyata keçirdiyi tüninq istehsalçının indiyədək etdiyi bütün dəyişiklikləri və Transporter T5-in sonuncu tüninqini geridə qoyub.\nDoubleBack firmasının yerinə yetirdiyi işin nəticəsini görmək üçün sürücünün düyməni basması kifayətdir. Bundan sonra 45 saniyə ərzində avtomobilin arxa hissəsinin uzunluğu elektrik modulunun köməyi ilə praktiki olaraq 2 metr artır. Şirkətdən məlumat verirlər ki, çəkisi 130 kq olan bu qurğu avtomobilin 600 kiloqramadək yükə davam gətirməsinə imkan verir.\nBu qurğu avtomobildə faydalı məkanın həcmini artırmağa xidmət edir. Burada sürücü və Transporter T5 furqonunda olan yol hərəkətinin digər iştirakçıları 50 litrlik soyuducusu və su üçün filtri olan mətbəx bölməsi, ikiyerlik çarpayı, geniş dolabı, çıxarıla və döndərilə bilən masa və televizor (DVD-pleyerlə) aşkar edə bilərlər. Transporter T5 avtomobili üçün DoubleBack firmasının hazırladığı qaldırıla bilən dam örtüyü su buraxmayan parçadan çadır üslubunda hazırlanıb və ağcaqanad əleyhinə tora malikdir.\nTəkərlər üzərindəki bu “evcik” 2,0 litr həcmli turbinli mühərrikin vasitəsilə hərəkətə gəlir. Qüvvəsi 140 at gücü təşkil edən mühərrik 100 km məsafəyə orta hesabla 7,7 litr yanacaq işlədir.\nBöyük Britaniyada Transporter T5 DoubleBack 55.000 funt sterlinqə təklif olunur. ABŞ-da isə bu furqonu 89.300 dollara və ya 67.500 avroya əldə etmək olar.


“Zamanda səyahət” mövzusunda hələ də sirr olaraq qalan “Rudolf hadisəsi” – Fraqment\nCümə axşamı , Oktyabr 20 2016\tHaqqımızda\nTürkiyədə FETO əməliyyatı davam edir\nİsraildə güclü partlayışın qarşısı alınıb\nAzərbaycanda DYP rəisi vəzifədən çıxarıldı – Qüsurlarına görə\nSerbiya Suriyada humanitar yardım əməliyyatına qoşuldu\nBakıda qız özünü qatarın altına atmaq istədi\nSilahlı Qüvvələrimiz NATO proqramı çərçivəsində təlim keçir\nƏsgərin ölümünə görə komandirlərə hökm oxundu – 27 il\nBülent Ersoy əsəbiləşdi: “Kişi olduğum vaxtlar…”\nƏsas / Maraqlı / “Zamanda səyahət” mövzusunda hələ də sirr olaraq qalan “Rudolf hadisəsi”\n"Zamanda səyahət" mövzusunda hələ də sirr olaraq qalan "Rudolf hadisəsi" “Zamanda səyahət” mövzusunda hələ də sirr olaraq qalan “Rudolf hadisəsi”\n1950-ci ildə ABŞ-da qeyri-adi bir hadisə baş verdi. Nyu-York şəhərindəki Times Meydanında baş vermiş qəza illər sonra da danışıldı.\nBelə ki, meydanın ortasında birdən-birə peyda olmuş şəxs qəzaya düşdü və hadisə yerindəcə həyatını itirdi\nÖlü adamın üzərindən 5 cent dəyərində pivə jitonu, çox köhnə olan pullar, Rudolph Fentz adlı bir iş kartı və bir ünvan yazılmış kağız və həmin ünvana 1876-cı ildə Filedelfiyadan göndərilmiş bir məktub tapıldı.\nTapılan əşyalara baxış keçirilən zaman jitonun üzərində yazılmış barın mövcud olmadığı məlum oldu.\nNew-York Polis Təşkilatının əməkdaşı Hubert V. Rihm, ilk öncə iş kartının üzərində adı yazılmış ünvana gedərək araşdırmalara başladı. İş yeri sahibi, Rudolph Fentz adlı birini tanımadığını və belə bir adı ilk dəfədir eşitdiyini dedi.\nRihm hadisə ilə bağlı araşdırmalarına davam etdi və bir müddət sonra 1939-cu ilə aid bir adres dəftərində Rudolph Fentzin oğlunun adını tapdı.\nRihm ünvandakı bina sakinləri ilə görüşdü və Fentzin oğlunu xatırlayan insanları tapdı. Sakinlər Fentzin oğlunun 60 yaşında olduğunu, amma indi burada yaşamadığını və 1940-cı ildə köçdüyünü dedilər.\nRihm, Fentzin oğlunu bir az daha araşdırdıqdan sonra həmin şəxsin 5 il əvvəl öldüyünü, amma həyat yoldaşının hələ də Floridada yaşadığını öyrəndi.\nFloridaya getmək qərarına gələn Rihm, nəhayət ki, Rudolph Fentz JRin həyat yoldaşı ilə görüşdü. Qadınla söhbətdən sonra məlum oldu ki, qadının qaynatası olan Rudolph Fentz 1876-cı ildə 29 yaşında olarkən itkin düşüb. O, günorta vaxtı evdən çıxıb və heç vaxt geri qayıtmayıb.\nQadınla söhbətdən sonra polis təşkilatının əməkdaşı Rihm, araşdırmanı sonlandırmaq qərarına gəldi və bu hadisə bir əfsanəyə çevrildi.\nHadisə bir müddət müzakirə edildi və sonra bu məsələ unuduldu.\nDaha sonra 2002-ci ildə Pastor George Murphy, hadisənin gerçək olmadığını iddia etdi. Onun fikrincə hadisə 1951-ci ildə çap edilmiş bir kitabdan götürülərək uydurulub.\nZamanda səyahət mövzusu ilə maraqlanan araşdırmaçılar, həmin kitabın yazarı ilə əlaqə yaratmağa çalışdırlar. Lakin kitabın yazarı Jack Finney məsələ gündəmə gəldiyi bir zamanda həyatını itirdi.\n2007-ci ildə isə alman xəbər arxivləri ilə çalışan bir araşdırmaçı 1951-ci ilə aid bir qəzetdə Rudolph Fentz hadisəsinin xəbərini tapdı. Məlum oldu ki, bu hadisə həqiqətən də baş verib və həmin qəzet Jack Finneyin kitabından 5 ay önce çap edilib. Daha bir qəribə olay isə 2008-ci ildə araşdırmaçıların Rudolph Fentzin 1876-cu ildə 29 yaşında itməsi ilə bağlı bir çox sübut tapmaları idi.\n2007-ci ildən sonra Times Meydanındakı qəzada ölmüş Rudolph Fentzin zamanda səyahət etdiyi iddiaları səsləndi.\nLakin hələ də, Rudolph Fentzin kim olduğu və onun necə Times Meydanında birdən-birə peyda olması naməlum olaraq qalır.\nHaqqında Xaliqə Xaliqə Əvvəlki Kamilin heyfini Gülaydan aldılar: “Bambılı, danışığını bilməyən…”\nSonraki Bu içki 42 günə xərçəng xəstəliyini məhv edir\nSonPopulyarşərhTags\t“Selfinaz”ın kinoteatr nümayişlərində gülüş və alqış səslərinin ardı-arası kəsilmir\nsağlamlıq\tSon Məqalələr\t“Selfinaz”ın kinoteatr nümayişlərində gülüş və alqış səslərinin ardı-arası kəsilmir\nKəskin nişançı qadın terrorist təsirsiz hala gətirildi\nRonaldinyo mətbuat konfransı keçirdi – Azərbaycan haqda xoş sözlər eşitmişəm\nBeş dəfə məhkum olunan şəxsə hökm oxunub\nTürkiyədə döyüşlər: Hərbçilər həlak olub\nPrezident: Biz ilk növbədə öz tələbatımızı təmin etməliyik\nDolları dəyişmək üçün – ƏN SƏRFƏLİ BANKLAR\nQırğızıstan mətbuatı Azərbaycanın Dövlət Müstəqilliyi Günü ilə bağlı məqalələr yayıb\nAbşeronda partlayış: Üç yaşlı uşaq ölüb\nAvroliqada “Qarabağ” və “Qəbələ” həyəcanı davam edir\nloading... Populyar Məqalələr\t“Selfinaz”ın kinoteatr nümayişlərində gülüş və alqış səslərinin ardı-arası kəsilmir\nIxtiyari Məqalələr\tHillari Klintonun lüt heykəli qoyuldu – FOTOLAR\nSuriyada qiyamçılar Dəbiq şəhərini azad ediblər\n“Facebook” elə bir yenilik etdi ki… – Hər kəsə pulsuz internet\nADPU-da gecikən təqaüdlə bağlı – AÇIQLAMA\nİnfliyasiyaya səbəb nədir? – TƏHLİL\nSon Məqalələr\t“Selfinaz”ın kinoteatr nümayişlərində gülüş və alqış səslərinin ardı-arası kəsilmir


Eddi İsrafilov: “Qarabağ”ı indi məğlub etmək asan deyil” Sportarena.az\nEddi İsrafilov: “Qarabağ”ı indi məğlub etmək asan deyil”\nSportarena.az 17 Oktyabr 2018, 15:50\n“Atam Anqoladandı, lakin anamla Azərbaycanda tanış olub. Daha sonra iş axtarmaq üçün İspaniyaya köçüblər”.\nSportarena.az xəbər verir ki, bunu Azərbaycan millisinin yarımmüdafiəçisi Eddi İsrafilov deyib. İspaniyada “Ximnastik” klubunun formasını geyinən 25 yaşlı futbolçu “Marca” nəşrinə müsahibə verib. Çempionlar Liqasında sabah keçiriləcək “Qarabağ” - “Atletiko” matçına proqnoz verən Eddi madridlilərin işinin asan olmayacağını söyləyib. O, ölkəmizdə futbolun inkişafda olduğunu da əlavə edib:\n“Milli komandanın oyunu və nəticələri yaxşılaşdırılıb. Ancaq Almaniya ilə eyni qrupda qərarlaşmısınızsa, uğur əldə etmək asan deyil. Ölkə çempionatına gəlincə, “Qarabağ” artıq hər il çempion olur. Onların Çempionlar Liqasında qrup mərhələsinə adlaması çoxdan gözlənilirdi. O ki qaldı “Atletiko”ya, bu komanda son illər iki dəfə Çempionlar Liqasının finalında iştirak edib. Ancaq futbolda heç vaxt əminliklə danışmaq olmaz. Üstəlik, “Qarabağ”ı da indi məğlub etmək asan deyil”.\nRobert Prosineçkinin gəlişindən sonra Azərbaycan yığmasına çağırılan İsrafilov xorvatiyalı çalışdırıcının ünvanına tərif yağdırıb:\n“Rus və ingilis dilində danışa bilirəm. Bu üzdən millidə olarkən ünsiyyət qurmaqda problem yaşamıram. Baş məşqçi Robert Prosineçki ilə isə ispan dilində danışıram. Yığmada oynamaq üçün əvvəllər də mənimlə əlaqə saxlayırdılar. Robert Prosineçki isə mənə, həqiqətən də, inandı. O, əla məşqçidi”.\nBakı Olimpiya Stadionunu dizayn və işıqlanma sisteminə görə “Allianz Arena”ya bənzədən orta sahə oyunçusu rəqibdən asılı olaraq, əksər ev oyunlarını orda keçirdiklərini söyləyib. O, Bakı haqda da xoş fikirlər səsləndirib:\n“Bakı hər il binalarla yenilənən gözəl şəhərdi. Son 5-10 il ərzində böyük dəyişikliklər olub. Təbii ki, bu inkişaf hələ bəzi yerlərdə hiss olunmur. Otelləri möhtəşəmdi, insanları çox yaxşı davranırlar”.


“Sərhəddəki döyüşlərdən sonra Rusiyanın Ermənistana 400 tondan çox silah və hərbi texnika verməsi gündəm mövzusu olaraq qalır. Eyni marşrutla avqustun 16-da bir daha Rusiya təyyarəsinin Ermənistana hərbi yük daşıdığı haqqında məlumatlar yayılıb. Ermənsitan Silahlı Qüvvələrinin iyulun 12-dən başlayaraq Azərbaycanla sərhəddə təxribatlar törədən zaman verdiyi siyasi bəyanatlarla bu münaqişədə neytrallığını göstərmək istəyən rəsmi Moskvanın əslində niyə bu cür addım atmasının pərdəarxası məqamları mövcuddur”. “Xalq cəbhəsi”nin məlumatına görə, bu fikirləri Atlas Araşdırmalar Mərkəzinin eksperti Fərid Əkbərov deyib: “26 ildir ki, Dağlıq Qarabağ münaqişəsininin nizamlanmasında vasitəçi olan rəsmi Moskva qoşunların təmas xəttində və ya sərhəddə hər dəfə vəziyyət gərginləşən zaman eyni bəyanatlarla çıxış edir: “Rusiya Azərbaycan-Ermənistan sərhədindəki vəziyyətin gərginləşməsindən dərin narahatdır. Hər iki tərəfi təmkinli olmağa və atəşkəs rejimi ilə bağlı üzərinə götürdükləri öhdəliyə riayət etməyə çağırırıq. Rusiya Minsk qrupunun həmsədri kimi nizamlanma ilə bağlı öz vasitəçilik səylərini göstərməyə hazırdır”. Tovuz müharibəsi zamanı şimal qonşumuz neytrallığını qorumağa çalışsa da, daha sonra Ermənistana külli miqdarda hərbi silah-sursat ötürməsi əslində həmin bəyanatların söz yığınından başqa bir şey olmadığını bir daha sübut etmiş oldu.\nBütün bunlar Ermənistan baş naziri Nikol Paşinyanın antirusiya siyasəti yürütməsi və bunun nəticəsində Moskva-İrəvan münasibətlərinin pozulacağı və ya artıq pozulduğunu iddia edən siyasi analitiklərin bir məsələdə yanıldıqlarını gəstərdi. Bilindi ki, Rusiya-Ermənistan münasibətlərini rəsmi İrəvanın hansı xarici siyasət vektoruna üstünlük verməsi, yəni, Ermənistandakı hakim qüvvə deyil, Rusiyadakı erməni lobbisi idarə edir.\nRusiyalı siyasi ekspertlərin fikrincə, Moskvanın Ermənistan siyasəti o insanlar tərəfindən aparılır ki, onlar Ermənistana siyasət faktoru kimi baxmırlar. Həmin insanlar bütün ruhları və bədənləri ilə Ermənistana bağlı olan adamlardır. Söhbət Rusiyada yüksək mövqe və vəzifə tutan olduqca çox sayda milliyyətcə ermənilərdən gedir. Təbii ki, onlar ümumerməni işinə sadiqdirlər. Həmin ermənilər şərti desək, Rusiyanın Ermənistanla münasibətlərinin əsas layihələndiriciləridirlər. Başqa sözlə onlar Moskvanın Ermənistan siyasətiylə bağlı verilən qərarlara təsir gücünə malikdirlər. Ancaq Ermənistanı Moskvanın nəzarətində saxlamaq tapşırılan Rusiyadakı erməni əsilli iş adamları - Ara Abramyan, Samvel Karapetyan, Ruben Vardaryandan daha çox gözlənti var.\nBu gün Moskva və İrəvan arasında böhranın mövcudluğunu heç kim inkar etmir. Ancaq bu böhran Rusiyadakı erməni lobbisinin Moskva-İrəvan münasibətlərinə təsirini məhdudlaşdırmır. Bir sözlə, Sorosun kadrı olan Paşinyanın hakimiyyətdə olub-olmamasından asılı olmayaraq, Rusiya Minsk Qrupunda vasitəçilik missiyası şübhə altında qalsa belə, Ermənistana hərbi yardımı dayandırmaq fikrində deyil.\nDigər bir maraqlı məqam isə Paşinyanın BBC telekanalına müsahibəsində Rusiyanı Ermənistanın müttəfiqi deyil, məhz, təhlükəsizlik sahəsində strateji tərəfdaşı adlandırmasıdır. Baxmayaraq ki, aparıcı Stiven Sakur sualında "alliance"-müttəfiqlik sözünü işlətmişdi. Bu, Ermənistan rəhbərinin İrəvanın Rusiya ilə müttəfiqlik münasibətlərindən çıxmasını "de-fakto" elan və Rusiyanın ermənilərə ancaq Ermənistanı Azərbaycandan qorumaq üçün lazım olduğu etiraf etməsidir.\nGörünən odur ki, Rusiydakı erməni lobbisinin ümumerməni işinə sadiq qalması faktı Kremlin anti-rusiya siyasəti yürüdən Paşinyana qəzəblənib, Ermənistanla münasibətləri korlamasına imkan vermir. Bununla belə, rəsmi Moskva hələ də Paşinyanın strateji tərəfdaşlıq haqqında bəyanatına münasibət bildirməyib, necə ki, 400 tondan çox silah-sursat faktına bildirmədiyi kimi...”.\n18 Avqust 2020 14:00 686


Realme Pad X-in əsas xüsusiyyətləri ortaya çıxdı - InfoCity\nДомойТехнологииПланшетыRealme Pad X-in əsas xüsusiyyətləri ortaya çıxdı\nRealme Pad X-in əsas xüsusiyyətləri ortaya çıxdı\nYeni realme Pad X-in yaxınlaşan premyerasını ərəfəsində, tanınmış insayder Equal Leaks qarşıdan gələn yeniliyin texniki xüsusiyyətlərini ehtiva edən bir sıra tanıtım şəkillərini dərc etdi.\nMəlumatlara əsasən, planşet ön panelin 84,6%-ni tutan 11 düymlük 2K ekranla təchiz olunacaq. Həmçinin qeyd edilir ki, Snapdragon 870 prosessoru 8340 mAh batareya və 33 Vt-a qədər sürətli şarj dəstəyi ilə birlikdə planşetin performansına cavabdehdir.\nBundan əlavə, mənbə Pad X əməliyyat sistemindən də bəhs edir – model realmeUI-nin planşet versiyası ilə birləşdirilmiş Android 12-də işləyəcək. Dörd Dolby Atmos stereo dinamikinin, mavi hardware filtrinin (Rheinland Low Blue Light) və stilus dəstəyinin mövcudluğu haqqında da deyilir.\nRealme Pad X-in təqdimat tarixi mayın 26-a planlaşdırılıb.\nПредыдущая статьяASUS və NVIDIA dünyanın ilk 500Hz oyun monitorunu təqdim etdi\nСледующая статьяDiaqonalı iki metrdən çox olan yeni Xiaomi televizorunun qiyməti 1270 dollardır\nRealme Pad X: экран 11 дюймов и емкий аккумулятор за 193 доллара\nOPPO Pad Air: 10.36″, 7100 мАч и 4 динамика за 195 долларов\nLenovo представила планшет Xiaoxin Pad (2022)


Yaponiya TV-də Azərbaycan haqqında veriliş – Yenicag.Az\nYaponiya TV-də Azərbaycan haqqında veriliş\nYaponiyanın “World Investors TV” internet televiziyasında Azərbaycanın dövlət müstəqilliyinin 25-ci ildönümünə həsr olunan xüsusi veriliş yayımlanıb. Verilişin aparıcıları Kazuyasu İşida və xanım Hiroko Ueyama xalqımızı dövlət müstəqilliyinin bərpasının 25-ci ildönümü münasibətilə təbrik ediblər. Qeyd olunub ki, respublikamız bu yubileyini müstəqillik illərində qazanılan böyük uğurlarla qeyd edir.\nVerilişin qonaqları Azərbaycanın Yaponiyadakı səfirliyinin əməkdaşı Fuad Bağırov və Yaponiya-Azərbaycan Dostluq Mərkəzinin sədri, elektronika sahəsində tanınmış alim Xəlil Kələntər dövlət müstəqilliyinin bərpa olunması tarixindən, onun qorunması və inkişaf etdirilməsində ümummilli lider Heydər Əliyevin xidmətlərindən danışıblar. Qeyd edilib ki, Azərbaycan 1991-ci il oktyabrın 18-də qəbul etdiyi “Azərbaycan Respublikasının Dövlət Müstəqilliyi haqqında Konstitusiya Aktı” ilə Azərbaycan Xalq Cümhuriyyətinin varisi olduğunu bəyan edərək öz dövlət müstəqilliyini və suverenliyini beynəlxalq aləmə bildirib. Daha sonra Azərbaycan Xalq Cümhuriyyətinin bayrağı, himni və gerbi dövlət atributları kimi qəbul edilib. Verilişdə Azərbaycanın uğurları ilə yanaşı, müstəqillik illərində üzləşdiyi çətinliklər barədə də məlumat verilib. Bildirilib ki, Ermənistanın əsassız torpaq iddiaları nəticəsində ölkəmiz münaqişəyə cəlb olunub, dinc insanlarımız erməni silahlı qüvvələri tərəfindən doğma yurdundan didərgin salınıb, minlərlə soydaşımız qətlə yetirilib və girov götürülüb. Hələ də münaqişə şəraitində yaşamasına və beynəlxalq qurumların səylərinə baxmayaraq, ölkəmizin ərazi bütövlüyünün indiyədək bərpa olunmamasına rəğmən Azərbaycan bu 25 ildə böyük uğurlara imza atıb.\nTarix: 18.10.2016 - 15:28\n2 həftə öncə 2161\n3 həftə öncə 1355\n2 həftə öncə 1244\n3 həftə öncə 913\n3 həftə öncə 903


Bakı Nəqliyyat Agentliyi: havaya sovrulan milyonlar, kütləvi narazılıqlar - İTTİHAM - Azinforum.az İnformasiya Portalı\nAna səhifə / Sosial / Bakı Nəqliyyat Agentliyi: havaya sovrulan milyonlar, kütləvi narazılıqlar – İTTİHAM\nBakı Nəqliyyat Agentliyi: havaya sovrulan milyonlar, kütləvi narazılıqlar – İTTİHAM\nFəaliyyətə başladığı ilk gündən cəmiyyətin bütün təbəqələri tərəfindən sərt tənqidlərə, qınaqlara tuş gələn Bakı Nəqliyyat Agentliyinin özbaşnalıqları, qıcıq doğuran əməlləri sərhəd tanımır. Əsas vəzifəsi Bakı şəhərində nəqliyyat vasitələrinin və piyadaların təhlükəsiz, fasiləsiz, rahat hərəkətini təmin etmək olan agentliyin fəaliyyəti ilə bağlı xeyli vaxtdır ki, ictimaiyyət arasında müxtəlif iradlar səslənir. Hətta dövlət televiziyası və digər rəsmi KİV-lər belə BNA haqqında sərt tənqidlər səsləndirirlər. Di gəl ki, Vüsal Kərimlinin rəhbərlik etdiyi agentlik nəinki tənqidlərdən nəticə çıxarır, əksinə öz qanunsuz əməllərini bir az da artırır.\nBNA-nın səlahiyyətində olan dayanma-durma qaydalarının pozulmasına görə, avtomobillərə cərimə yazılması ilə bağlı ciddi problemlər mövcuddur. Şəhərin mərkəz hissəsində avtomobil dayanacaqlarının təlabata uyğun olmaması, yəni infrastrukturun hələ də tam qaydaya salınmadığı bir vaxtda BNA-nın sürücüləri cərimələməsi ciddi narazılıqlara səbəb olur. Paytaxtda sürücülərin yeri gəldi-gəlmədi, haqq-nahaq, addımbaşı cərimələnməsinə yönəlik bu antifəaliyyətin ağrısını təbii ki, daha çox sıravi vətəndaşlar, xüsusilə də sürücülər çəkməli olurlar. Artıq vəziyyət o qədər dözülməz, ciddi hal alıb ki, BNA-nın fəaliyyətindəki nöqsanları ictimaiyyət tərəfindən tanınmış şəxlər – ziyalılar, jurnalistlər, millət vəkilləri və qeyri-hökumət təşkilatları nümayəndələrinin dilə gətirirlər.\nAgentliyin əməkdaşları paytaxt sakinlərinin əməlli-başlı kabusuna çevriliblər. BNA-nın gözəgörünməz işçiləri küçələri gəzərək avtomobillərə cərimə yazırlar.\nAgentliyin əməkdaşları gündə yüzlərlə sürücüyə protokol yazıb, insanları incidirlər. Şikayət edənlərin hərəsinə də bir söz deyib, özlərini haqlı çıxarmağa çalışırlar. Valideyinlər məktəblərin qarşısına gəlib dərsdən çıxan uşaqlarını götürürlər, bunlar da valideynlərin başlarının üstünü kəsdirib protokol yazırlar. Toplanan külli miqdarda vəsaitin isə taleyi qaranlıqdır. BNA –nın “cərimələ siyasəti” əsl korrupsiya layihəsidir və milyonlarla vəsaitin şəxsi ciblərə axıdılmasına şərait yaradır.\nBakı Nəqliyyat Agentliyi dayanacaq olmayan yerlərdə park edən maşınların şəkillərini çəkib cərimə yazmaqla işlərini bitmiş hesab edir. Halbuki ən vacib məsələ piyadaların həyati təhlükəsizliyidir, bu xidməti isə göstərməyə laqeyd yanaşırlar. Ancaq ölkə prezidentinin və digər vəzifəli şəxslərin müntəzəm hərəkət etdiyi yollarda bu zolaqları vaxtında yeniləyirlər, şəhərin digər yerlərində isə buna əhəmiyyət vermirlər. Hələ çəkilən ağ boyanın keyfiyyətindən isə danışmağa dəyməz. İçinə nə qatırlarsa, bir neçə həftəyə pozulmuş olur. Bu məsuliyyətsizlik piyada ölümlərinin və xəsarət almalarının sayını artırır. Paytaxtın piyada zolaqları tamamilə görünməz durumdadır, avtobus dayanacaqları isə xeyli müddətdir yuyulub-təmizlənmir. Xüsusilə bütün dünyanın koronovirus təhlükəsi ilə üz-üzə qaldığı bu günlərdə BNA tərəfindən dezinfeksiya işləri olduqca bərbad, başdansovdu aparılır. İnsanlığın taleyinin sınağa çəkildiyi bu günlərdə ictimai nəqliyatda təmizlik, dezinfeksiya işləri yarıtmaz durumdadır. Cərimə yazmağa usta olan BNA əməkdaşları nədənsə insan talelərinə eyni həssaslığı göstərmir.\nAgentliyin daha bir irimiqyaslı korrupsiya layihəsi nəticəsində 20 milyon manat dövlət vəsaiti havaya sovrulub. BNA nəqliyyatın intellektual idarəetmə sistemini təkmilləşdirmək üçün iki il öncə SİNAM şirkətinə bir ay ərzində təxminən 22 milyon manat vəsait verib. Təkcə sistemin ehtiyat variantı (backup) və videorabitə üçün SİNAM-a 20 milyon manat vəsait verilib. Lakin “dirilmə” indiyədək də baş verməyib.\nÇünki 100 milyon vəsait xərclənən NİİS (Nəqliyyatı İntellektual İdarəetmə Sistemi) heç vaxt qarşıya qoyulan vəzifələri icra edə bilməyib və elə əvvəldən də iflas olmuşdu. Elə adi müşahidə ilə görmək olar ki, fiber-optik infrastrukturdan da əsər-əlamət qalmayıb. Maraqlıdır ki, BNA mövcud olmayan bir layihəyə təxminən 20 000 000 manat dövlət vəsaitini necə sərf edib?\nGöründüyü kimi ölkədə ciddi islahatların aparıldığı,korrupsiyaya qarşı sanki müharibə getdiyi bir şəraitda BNA dövlətin imicinə zərbə vuran əməllərindən əl çəkmək niyyətində deyil. Cəmiyyətdə narazılıq doğuran, kütləvi etirazlarla qarşılanan bu əməllərə rəvac verməklə Vüsal Kərimli və əməkdaşları görəsən nəyə nail olmaq istəyirlər? Nəhayət ki, BuNA bir “DUR” deyən tapılacaqmı?\nÖncəki “BƏZİ YARAMAZ İCRA BAŞÇILARI…” – Prezident çox sərt danışdı və xəbərdarlıq etdi\nNövbəti Yeni informasiya sistemi yaradılacaq – SƏRƏNCAM\nBakının “İçərişəhər” Dövlət Tarix-Memarlıq Qoruğu ərazisində qədim Qala divarının bir hissəsində dağıntı olub. Hazırda həmin …


Hadrutda zirzəmidə yığılan qəbir daşlarının 'kimliyi' bəlli oldu (VİDEO) | Qaynarinfo.az\nVideo 12:52 25.01.2022\nBir müddət əvvəl ermənilərinin Hadrutu işğal etdikdən sonra azərbaycanlilarin qəbir daşlarini sökdükləri görüntülər sosial şəbəkələrdə əks olunmuşdu.\nCəbrayıl işğal altında olan zaman Hadrutda yaşayan ermənilər burada olan qəbir daşlarını sökərək məzarları dağıdıblar. Qəbir daşlarının bəzilərini isə zirzəmilərə yığıb, bəzilərini satmaq məqsədilə istifadə etmişdilər.\nBaku TV-yə danışan Həcər Haqverdiyevanın 3 yaxını - anası, atası və gəlinlərinin məzarı məhz həmin dağıdılmış qəbirdaşlarının arasında olub. Həcər xanımın təkcə valideynlərinin qəbri deyil, eyni zamanda qardaşının yoldaşı və əmisinin məzar daşı dağıdılaraq məhv edilib.\nQeyd edək ki, 44 günlük müharibə zamanı Azərbaycan ordusu Hadrutu işğaldan azad etdikdən sonra qəbir daşlarından bəziləri Hadrutda zirzəmidə tapılıb.


Bloq Archives - Page 2 of 4 - Mədə kiçiltmə əməliyyatı. Bariatrik cərrahiyyə. Artıq çəki\nMede kiciltme emeliyyatinin qiymeti.\nBiz bilməliyik ki, çəki normanı keçdikcə, kökəlmə prosesi daha dasürətlənir. Çünki mədə genişlənir və doyma hissi gec yaranır. Artıq çəkinin miqdarından aslı olaraqpəhriz, idman və aktiv həyat tərzi ilə bu çəkilərdən azad olmaq olar. Əgər qeyd olunanların yardımı ilə (pəhriz, idman və s.) çəkilərinizdən azad ola bilmirsinizsə, bu zaman 21-ci əsrin geniş yayılmış cərrahiyyə üsulu olan bariatrik (mədə kiçiltmə və b.) əməliyyatı köməyinizə gəlir. Artıq çəki bu günümüzdə “obez (obezite) xəstəliyi” adı ilə məhşurlaşıb. Hal hazırda dünyada “obez xəstəliyi” təəssüf ki, geniş yayılmışdır. İlk sıralarda yer alan ölkələr ABŞ, Çin, Hindistan, Rusiya, Almaniyadır. ABŞda-78 milyon, Çində-46 milyon, Hin-distanda- 30 milyon, Rusiyada- 28 milyon insan piylənmədən əziyyət çəkir.(mede)\nƏməliyyata qərar vermənin düşündürücü dövründən sonraağlımızda bir çox suallar yaranır. İlk öncə ağlımıza gələn suallardan biri “Mədə kiçiltmə əməliyyatının qiyməti nə qədərdir?” sualı olur.(mede kiciltme)\nİnkişaf etmiş ölkələrdə əməliyyatın xərci həmin ölkə vətəndaşlarının maddi vəziyyətinə və həyat şərtinə uyğun olur. Müqayisə üçün Rusiyada bu əməliyyatın qiyməti 8-12 min manat, Türkiyədə 10-18 min manatdır, Avropa və Amerikada isə çox yüksəkdir. Azərbaycanda əməliyyatın məbləği aşağıdır. Odur ki, bu sahədə digər ölkələrin qabaqcıl klinikaları ilə rəqabət aparanpeşəkar cərrahi komandamız tərəfindən öz ölkəmizdə daha uyğun şərtlərdə əməliyyat oluna bilərsiniz. Əməliyyatın konkret məbləğinə gəldikdə isə bu əməliyyat zamanı müdaxilədən asılı olaraq dəyişir.\nDiafraqmal yırtıq dedikdə qida borusunun abdominal hissəsinin, mədənin qismən və ya tam olaraq qida borusu dəliyindən döş boşluğuna doğru yerdəyişməsi başa düşülür. Xəstəlik xroniki, residivləşən xəstəlikdir.\nXəstəliyin əsas səbəbləri birləşdirici toxumanın zəiflyi, müəyyən səbəblərdən qarın boşluğunda təzyiqin artması, qida borusunun bir sıra xəstəlikləri və diskineziyası və.s səbəblərdən asılıdır.(mede kiciltme)\nXəstələr əsasən döş sümüyü arxasında olan ağrı (yeməkdən sonra), qıcqırma, gəyirmə, yanma, yeməyin geriyə qayıtması və s. şikayətlərlə müraciət edirlər. Xəstəlik özünü yeməkdən,xüsusilə də çox yemək qəbulundan,fiziki gərginlikdən sonra qida borusu boyunca əmələ gələn ağrılarla biruzə verir.Ağrılar bəzən kürəyə və ətraflara doğru yayılır. Bəzən bu ağrıları ürək və mədəaltı vəz xəstəliklərinin ağrıları ilə səhv salırlar.(mede kiciltme)\nDiafraqmal yırtıq Fundoplikasiya əməliyyatı ilə aradan qaldırılır. Əməliyyat laporoskopik olaraq icra edilir. Xəstələr adətən 1 gün sonra evə yazılırlar.(mede kiciltme)\nMədəkiçiltmə əməliyyatı sonrası plastik əməliyyat\nMədəkiçiltmə əməliyyatından sonra estetik əməliyyat çəki itirmə dövrünü tamamlamış, arıqlama dövründə qidalanma və idman şərtlərini yerinə yetirməyi özünə həyat tərzi etmiş və ümumi sağlamlıq vəziyyəti bu əməliyyatlara uyğun olan pasientlərə məsləhət görülür. Əməliyyatlar ümumi anesteziya ilə yerinə yetirilir. Kəsilən hissənin həcmi pasientin sallanmış dəri miqdarına uyğun olaraq əməliyyat öncəsi cərrah və pasient arasında danışılır.\nPlastik cərrahiyyə tələb edən pasientlərə edilə biləcək başlıca əməliyyat növləri aşağıdakılardır:\n• Qarın, kürək və qasıq bölgələrinin gərilməsi,\n• Sinə kiçiltmə,\n• Qol gərilməsi ,\n• Ayağın bud hissəsinin gərilməsi.\nBu əməliyyatlar ilə sağlam və ölçülü bir bədən formasına malik olmaq əsas məqsəd hesab olunur. Kəsiklər estetik tikişlər ilə edildiyi üçün tez sağalır və izlər qalmır.\nƏgər xəstənin çəkisi artıb-azalırsa estetik əməliyyat məsləhət görülmür. Estetik əməliyyatdan əvvəl xəstənin ideal kilosunu sabitlənməsi vacibdir.\nObezitə cərrahiyyəsi sonrası əsas məqsəd xəstənin tam sağalması və normal çəkisinə qovuşmasıdır. Əgər qarşıya qoyulan məqsədlərə nail olundusa, estetik əməliyyat barəsində düşünə bilərsiniz.\nAzərbaycan Bariatrik Cərrahlar Cəmiyyəti\nAzərbaycan Bariatrik Cərrahlar Cəmiyyəti 2013-cü ildə tibb elmləri namizədi Anar Namazovun rəhbərliyi ilə bir qrup həkim-cərrah tərəfindən təsis edilmişdir. Birliyin fəaliyyətinin əsas məqsədi ölkəmizdə bariatrik cərrahiyyənin inkişaf etdirilməsi, bu sahədə yüksək nailiyyətlərin əldə edilməsi məqsədilə xüsusi proqram və lahiyələrin həyata keçirilməsində iştirak etməkdir. Bununla yanaşı bariatrik cərrahiyyənin artıq çəkidən əziyyət çəkən insanlar üçün gözəl və effektiv bir seçim olduğunu, artıq çəkili insanlara çarəsiz olmadıqlarını bildirmək, bu sahədə maarifləndirmə işini təşkil etmək Cəmiyyətin əsas fəaliyyət istiqamətlərindən biri olmuşdur.\nMədə kiçiltmə əməliyyatı xəstələrin sürətli və bir çox hallarda qalıcı olaraq artıq çəkilərindən xilas olmağına kömək edir. Buna əlavə olaraq 2-ci tip şəkərli diabet kimi çəki ilə əlaqəli olan xəstəliklərin sürətli şəkildə sağaldığı müşahidə olunur. Qısaca, uğurlu bir sleeve gastrektomiya (mədə kiçiltmə) əməliyyatından sonrakı dövr çox gözəl və sağlam nəticələr ilə tamamlanır.\nÇəkinin geri qazanılması\nAncaq əməliyyatdan sonrakı dövrdə xəstələr qidalanmalarına diqqət etməzlərsə, idman və aktiv həyat tərzindən uzaq duraraq sadəcə əməliyyat olmuşam necə olsa ariqlayacam düşüncəsində olarlarsa, o zaman çəkinin azalma prosesi getdikcə zəifləyə bilər. Bu isə sonrakı dövrlərdə sağlam həyat tərzi ilə bağlı pasientlərin qazandıqlarını itirməsi və təkrar çəki artımına səbəb ola bilər.\nSleeve gastrektomiya (mədə kiçiltmə ) sonrası itirdiyiniz kiloları geri qazanmağa başlasanız, ilk olaraq cərrahi komandanız ilə əlaqə saxlayın. Çəkinin geri qazanılması ilə bağlı qidalanma rasionunuzdan və qidalanma planınızdan başlayaraq müxtəlif faktorlara diqqət yetirin. Uzun müddət pəhrizinizə diqqət etməyiniz çox önəmlidir. Ümumi olaraq ilk iş porsiya ölçülərinizi kiçiltmək və qidalarınızın kalori tərkibinə diqqət yetirmək, idman etməkdir. Bəzi hallarda yenidən mədə kiçiltmə əməliyyatı məsləhət görülə bilər. Ən doğru çıxış yolu tapmaq üçün mütləq cərrahi komandanızla daimi olaraq əlaqə qurmanız vacibdir.\nCərrah seçimi əməliyyatın müvəffəqiyyəti baxımından böyük əhəmiyyət kəsb edir. Pasient özünü ən rahat hiss etdiyi cərrahı seçməlidir. Ilk olaraq yaxşı olar ki, mədəkiçiltmə əməliyyatı edəcək cərrah, bariatrik cərrah olsun . Ən əsası isə bariatrik cərrah seçərkən diqqət edin ki, ən az 100 uğurlu mədə kiçiltmə əməliyyatına imza atmış olsun. Ən yaxşı bariatrik cərrah uğurlu əməliyyatlarından və əməliyyat nəticələrindən tanınır. Cərrahın uğurunun göstəriciləri onun pasientləridir. Əgər bariatrik əməliyyata qərar vermisinizsə, eyni zamanda həm cərrahın, həm də xəstəxanın düzgün seçiminə diqqət etməlisiniz.\nCərrahın uğurlu əməliyyat nəticələrinin sayını necə bilmək olar ?Bunu bilməyin ən obyektiv yolu- cərrahınızdan pasientlərin mədə kiçiltmə əməliyyatından əvvəl və sonrakı şəkillərini göstərməyini xahiş edin. 2-ci əsas yolu isə cərrahınızı tanıyan kolleqalarından, pasientlərindən onun əməliyyatları barədə soruşmaq, sosial şəbəkələrdə real paylaşımlarını izləmək və izəyicilərin rəyləri ilə tanış olmaqdır.\nƏgər izlədiyiniz və uğurlu nəticələri ilə tanış olduğunuz bariatrik cərrah başqa şəhərdə çalışırsa sağlamlığınız üçün onunla əlaqə saxlamağa dəyər. Xüsusilə də laparaskopik və robotik cərrahiyyə kimi texnologiyanın yüksəs səviyyəli istifadə olunduğu əməliyyatlarda işinin peşəkarı olan cərrahı seçmək daha vacibdir.\nMədə kiçiltmə əməliyyatı edəcək cərrahı seçərkən diqqət etməli olduğunuz məqamlar bunlardır:\nBariatrik cərrah sizdə özünə inam formaşlaşdırmalı;\nSuallarınızı açıq və konkret formada cavablandırmalı;\nSizi mənəvi cəhətdən əməliyyata tam hazırlamalı;\nCəld və düzgün qərar vermə qabiliyyətinə malik olmalı;\nƏməliyyatın gedişatı, əməliyyatdan sonrakı dövr, orqanizminizdə olacaq dəyişikliklərlə bağlı sizə məlumat verməli.\nTəcrübəli cərrah sizin çoxsaylı suallarınızı səbrlə cavablandıracaq. Çünki, sizin əməliyyat ilə bağlı çoxlu suallar verməyiniz normaldır. Verilən suallar və onlara verilən cavablar cərrah seçiminə kömək edir. Sizə cərrah seçiminə qərar vermək üçün kömək edəcək suallar bunlardır :\n1)Sizin klinikanız bu sahə üzrə ixtisaslaşmış mərkəzdirmi?\n2)İldə neçə bariatrik əməliyyat edirsiniz? Bu nəticə digər cərrahlarla\nmüqayisədə nə qədər çoxdur və ya azdır?\n3)Əməliyyatlarınızda ağırlaşmaların və ölümlərin sayı nəyə bərabərdir?\n4)Əməliyyat zamanı ən çox hansı çətinliklərlə rastlaşırsınız?\n5)Əgər əməliyyatı sığorta qarşılamırsa, ödəniş üsulları nələrdir və ödəniş\n6)Pasientlər xəstəxanada nə qədər müddət saxlanılır?\n7)Əməliyyat sonrası izlər hansı müddətə keçir?\nBariatrik pasientlər əməliyyatdan əvvəl olduğu kimi sonra da bütün suallarını cərraha yönləndirə bilər.\nYuxu sağlam həyat tərzi üçün bədənin ümumi olaraq istirahət etdiyi dövrdür. Bu dövrdə yuxu apnoesi yaşayan şəxslərin aqressiv və əsəbi bir ruh halına bürünməsinin səbəbi yuxu rejiminin pozulmasıdır.\nYuxu apnoesi günümüzdə tez-tez rastlaşılan xəstəliklərdən biridir. Son məlumatlara əsasən ölkəmizdə sıxlığı 4-6 %-dir. Apnoe, ən az 10 saniyə müddətinə nəfəsin dayanmasının yuxu zamanı meydana gəlməsidir.\nƏn əsas risk faktorlarından biri də artıq çəkidir. Ümumiyyətlə; qısaboylu, boynu qısa, artıq çəki kimi xüsusiyyətlərə malik insanlar yuxu apnoesindən əziyyət çəkirlər. Lakin normal çəkili insanlarda da görülmə ehtimalı vardır. İnsanın yuxu vəziyyətində nəfəsinin 10 saniyə dayanması, ürəyin döyüntülərini sürətləndirərək onu oyanmağa məcbur edir.\nXəstədə yuxu keyfiyyəti pozulduğuna görə, nə qədər yatsa da səhər oyandıqda yorğunluq hissi olur və gün ərzində yuxu ehtiyacı onu narahat edər. Yuxusuzluğun insanda yaratdığı daimi yorğunluq hissi, onun iş həyatına və sosial həyatına şübhəsiz ki təsir edir. Yetkin insanların 30-40 faizi yatarkən xoruldayır. Lakin, hər xoruldayan insana da yuxu apnoesi diaqnozu qoymaq yanlışdır. Yuxu apnoesində xorultu olduqca fərqli bir haldır. Yuxu apnoesi yaşayan şəxslərdə xorultu olduqca yüksək səsli olur. Apnoe zamanı qandakı oksigenin miqdarı azalır. Qandakı oksigenin azalması və prosesin daha tez-tez təkrarlanması ilk öncə beyin olmaqla bütün orqanların tez qocalmasına təkan verir.\nLaparoskopik cərrahiyyə qarın və döş boşluğu ilə əlaqəli əməliyyatlarda, öyrəşilmiş geniş kəsiklər etmədən, bir neçə ayrı nöqtədən bədənə yerləşdirilən incə metal borular və bir kamera köməyi ilə həyata keçirilən əməliyyatlardır. Əməliyyat kəsikləri çox kiçik olduğundan dəliklərin sağalma müddəti tezləşir və izlər “yox” dərəcəsinə qədər azalır. Klassik cərrahi tətbiqlərdə olan ağırlaşmalar daha az səviyyəyə düşür və xəstələr öyrəşmiş olduqları gündəlik həyat şəraitlərinə tez bir zamanda geri dönə bilirlər. Laparoskopik cərrahiyyə tətbiqləri son 30 ildə getdikcə artır. Laparoskopik cərrahiyyənin ön plana çıxan üstünlükləri bunlardır:\n Qısa müddət çəkən əməliyyat prosesi;\n Xəstənin xəstəxanada az müddət qalması;\n Əməliyyat sonrası ağrıların daha az olması;\n Açıq cərrahiyyədən fərqli olaraq yaraların daha tez sağalması;\n Kosmetik nəticələrin yaxşı səviyyədə olması.\nƏməliyyat qorxusundan xilas olun.\nQorxu ən güclü, vacib və bizim həyatda qalmağımıza kömək edən hislərdən biri olduğu kimi, həm də rahat yaşayış şərtlərimizə əngəl ola bilər. Ən geniş yayılmış qorxular siyahısında əməliyyatdan qorxu – Tomofobiya yer alır. Fobiyalardan azad olmaq üçün ilk olaraq qorxularınız ilə üzləşməyi bacarmalısınız.\n1. İlk öncə qorxunuza görə nələri itirə biləcəyinizi düşünün və daha yaxşı olar ki, bir kağıza bunları yazın.\n2. Əgər qorxu və ya həyəcanınızın baş qaldırdığı dövrdəsinizsə, yəni, sürətli ürək döyüntüləri, ovuç içi tərləmələri varsa, fikrinizi bu məqamdan yayındırın. Çay için, 15dəqiqə açıq havada gəzin, musiqi dinləyin.\n3. Fobiyalardan qaçmaq onları daha da qorxuducu hala gətirir. Çalışın qorxuya məruz qalın.Qaranlıqdan qorxursunuzsa, 5 dəqiqə qaranlıq otaqda qalın və daha sonra bu müddəti artırın.\n4. Qorxularınızın az da olsa keçməsini hiss etdikdə özünüzə hədiyyələndirin. Kinoya gedin, özünüzə bir kitab alın və s.\n5. Ən əsas qorxularınızı danışın, əgər dostlarıınız və ailə üzvləriniz ilə danışa bilmirsinizsə, pisixoloq ilə danışın, əgər qorxularınız gün keçdikcə artırsa psixoloji dəstək alın.\nMədə kiçiltmə əməliyyatının qiyməti nə qədərdir?\nBiz bilməliyik ki, çəki normanı keçdikcə, kökəlmə prosesi daha da sürətlənir. Çünki mədə genişlənir və doyma hissi gec yaranır. Artıq çəkinin miqdarından aslı olaraq pəhriz, idman və aktiv həyat tərzi ilə bu çəkilərdən azad olmaq olar. Əgər qeyd olunanların yardımı ilə (pəhriz, idman və s.) çəkilərinizdən azad ola bilmirsinizsə, bu zaman 21-ci əsrin geniş yayılmış cərrahiyyə üsulu olan bariatrik (mədə kiçiltmə və b.) əməliyyatı köməyinizə gəlir. Artıq çəki bu günümüzdə “obez (obezite) xəstəliyi” adı ilə məhşurlaşıb. Hal hazırda dünyada “obez xəstəliyi” təəssüf ki, geniş yayılmışdır. İlk sıralarda yer alan ölkələr ABŞ, Çin, Hindistan, Rusiya, Almaniyadır. ABŞda-78 milyon, Çində-46 milyon, Hin-distanda- 30 milyon, Rusiyada- 28 milyon insan piylənmədən əziyyət çəkir.\nƏməliyyata qərar vermənin düşündürücü dövründən sonra ağlımızda bir çox suallar yaranır. İlk öncə ağlımıza gələn suallardan biri “Mədə kiçiltmə əməliyyatının qiyməti nə qədərdir?” sualı olur.\nİnkişaf etmiş ölkələrdə əməliyyatın xərci həmin ölkə vətəndaşlarının maddi vəziyyətinə və həyat şərtinə uyğun olur. Müqayisə üçün Rusiyada bu əməliyyatın qiyməti 8-12 min manat, Türkiyədə 10-18 min manatdır, Avropa və Amerikada isə çox yüksəkdir. Azərbaycanda əməliyyatın məbləği aşağıdır. Odur ki, bu sahədə digər ölkələrin qabaqcıl klinikaları ilə rəqabət aparan peşəkar cərrahi komandamız tərəfindən öz ölkəmizdə daha uyğun şərtlərdə əməliyyat oluna bilərsiniz. Əməliyyatın konkret məbləğinə gəldikdə isə bu əməliyyat zamanı müdaxilədən asılı olaraq dəyişir.


Hacıyevin 37 milyonluq əmlakı satışa çıxarılır- “Şapka Mamed”in şərtlərilə… » Qlobal.Az\nHacıyevin 37 milyonluq əmlakı satışa çıxarılır- “Şapka Mamed”in şərtlərilə…\nCahagir Hacıyev Azərbaycan Beynəlxalq Bankına (ABB) rəhbərlik etdiyi dövrdə bankın 60 milyon manat krediti hesabına ərsəyə gətirilən "Fındıq yetişdirilməsi və emalı əmlak kompleksi” hərraca çıxarılacaq\nAprelin 9-da keçirilməsi planlaşdırılan hərracda kompleksin ilkin qiyməti 37 milyon 744 min manat müəyyən olunub. Əmlak kompleksinin tərkib hissəsi olan torpaq sahələrinin dəyəri – 10 milyon 536 min 603 manat, binalar, tikililər və tamamlanmamış tikilinin dəyəri 18 milyon 950 min 826 manat, nəqliyyat vasitələri, texnika və avadanlıqlar, digər aktivlər isə 8 milyon 256 571 manatdır.\nKompleks ilk dəfə ötən il "Bakı Fındıq Emalı” müəssisəsi adı altında hərraca çıxarılıb. Müəssisənin Azərbaycan Beynəlxalq Bankına kredit borcu olub. Bu borca görə də müəssisəni bankın toksit aktivlərini idarə edən "Azərkredit” hərraca çıxarıb. Həmin vaxt hərraca çıxarılan "Bakı Fındıq Emalı” müəssisəsinin ilkin satış qiyməti fərqli olmayıb – 37 milyon 744 min manat müəyyən edilib.\nQeyd etdiyimiz kimi, müəssisə ABB-dən ümumilikdə 60 milyon manat kredit götürüb. Məlumata görə, müəssisənin Xaçmaz, Qusar, Oğuz, Qax, Zaqatala və Balakəndə 1681 hektar torpaq sahəsi, bölgələrdə 7 fındıq emalı sexi var. Cəmiyyətin ümumi istehsal gücü: minimum 5 min ton qabıqlı fındıq xammalını emal edərək ondan 1800-2000 ton fındıq ləpəsi və digər fındıq məhsulları (hazır məhsul çıxışı 36-40% civarında mövsümdən asılı olaraq dəyişə bilir) əldə oluna bilər. İstehsal olunmuş məhsullar yerli və xarici (Rusiya, Ukrayna, İtaliya, Almaniya) bazarlarda satılıb. İlk açıq hərrac 15 avqust 2017-ci ildə keçirilib. "Bakı Fındıq Emalı” müəssisəsi ("BakFem” MMC) 1996-cı ildən fəaliyyət göstərir və Azərbaycanda fındıq emalı ilə məşğul olan ən iri müəssisələrdən biridir. Sonradan keçirilən hərracda adı açıqlanmayan şirkət müəssisəni ilkin hərrac qiymətinə - 37 milyon 744 min manata almağa boyun olsa da, sonradan "Aqrarkredit”in şərtlərinin ağırlığı qarşısında geri çəkilməli olub.\nYada salaq ki, "Aqrarkredit” bank olmayan kredit təşkilatına 2015-ci ilin iyulundan bəri ABB-nin problemli aktivlərinin idarə olunması tapşırılıb. Bankın təxminən 10 milyard manat dəyərində aktivləri "Aqrarkredit”ə ötürüb. "Aqrarkredit” istiqraz buraxıb və onu illik 3 faiz dərəcəsi ilə Mərkəzi Banka satıb. İstiqrazların satışından gələn pul ABB-yə ödənilib. Qaydalara görə, problemli aktivlərin satışından əldə olunan vəsait istiqrazlar üzrə hesablanmış faizlərin ödənilməsinə və istiqrazların geri alınmasına sərf olunmalıdır. "Aqrarkredit” QSC fəaliyyətə başlayandan bu günə qədər maliyyə hesabatlarını açıqlamadığından, ABB-nin problemli kreditlərinin idarə olnması ilə bağlı aydın mənzərə yoxdur. O, indiyədək yalnız satışa çıxarılan bir neçə əmlakın (http://www.aqrarkredit-emlak.az) adını elan edib. Bununla da işini bitmiş hesab edir. Faktiki isə dövlət ABB-nin borclarını üzərinə götürməklə bankdan yoxa çıxarılan 10 milyarda yaxın vəsaitin dövlət büdcəsi hesabına bağlanması – yəni hər bir vətəndaşın üzərinə yüklənməsi öhdəliyini üzərinə götürüb. ABB-nin mal-mülkünü satıb dövlətin üzərinə götürdüyü öhdəlikləri yüngüləşdirmək, yəni 10 milyarda yaxın borcun bir hissəsini həmin əmlakların satışı hesabına örtmək "Aqrarkredit”ə tapşırılıb. Bu təşkilat, rəhbəri "Şapka Mamed” ləqəbli Məmməd Musayevin neqativ fəaliyyəti haqda mətbuatda kifayət qədər yazılıb. Bank sektoru üzrə ixtisaslaşmış iqtisadçı ekspert, hüquqşünas Əkrəm Həsənov müflis olmuş bankların problemli kreditlərinin "AqrarKredit”ə verilməsinin hələ 2015-ci ildə zərərli olduğunu bəyan etmişdi. O, "Yeni Müsavat”a açıqlamasında demişdi.\nSitat: "AqrarKredit” rəhbərliyi qeyri-peşəkar, yalnız öz mənfəətlərini güdən şəxslərdir. Rəhbəri Məmməd Musayev "Şapka Mamed” kimi tanınır. Beləsi problemli kreditləri necə qaytaracaq? Reallıqda bu gün M.Musayevə fövqəladə səlahiyyətlər verilib. Məhkəmələr onun bir sözünü iki etmir, tapşırıq var ki, hamı ona kömək etsin və o, kreditləri qaytarsın. Qaytarırmı? Məlumat yoxdur! "Şapka Mamed” ictimaiyyət qarşısına indiyədək çıxıb məlumat vermir ki, nə işlə məşğuldur və nə edə bilib. Reallıqda isə Beynəlxalq Bankın kreditlərinin qaytarılması adı ilə həmin banka borcu olanların əmlakını əlinə keçirir. Ortada olan yalnız budur. Bundan başqa, həmin 10 milyard vəsaitdən başqa Neft Fondu da ABB-yə 1 milyard dollar depozit qoyub. İndi isə dövlət ABB-nin xarici borclarını və başa düşdüyüm qədər Neft Fonduna olan borcunu da öz üzərinə götürür. Bir sözlə, ABB tam təmizlənib özəlləşdirələcək. Ümumən düzgün istiqamətdir, başqa yol yoxdur, əks halda bank bağlanmalıdır. Bağlansa, yenə də yük dövlətin üzərində olacaq”.\nƏ.Həsənovun illər əvvəl söylədikləri gələn məlumatlarla da bir daha təsdiqlənir.\nHazırda 13 saylı cəzaçəkmə müəssisəsində cəza çəkən ABB-nın keçmiş rəhbəri Cahangir Hacıyev məhkəmələrindəki çıxışlarında bankın çətin duruma salması ilə bağlı ittihamları rədd edib. Aprelin 9-da "Fındıq yetişdirilməsi və emalı əmlak kompleksi” adı altında hərraca çıxarılacaq, o dövrdə "Bakı Fındıq Emalı” müəssisəsi adlandırılan müəssisəyə ayrılan 60 milyon manatlıq kreditin mənimsənilmədiyini bəyan etmişdi. Onunla müttəhimlər kürsüsünü bölüşən Bakı Fındıq Zavodunun direktoru işləmiş Azad Cavadov 60 milyon kreditin müəssisənin genişləndirilməsinə xərlcəndiyini bildirmişdi. Ortada ABB-nin 10 milyardlıq buxarlanmış krediti, "Aqrarkredit” və onun rəhbəri "Şapka Mamed” var. Ortada olmayan isə C.Hacıyevdir.\nMolla Nəsrəddin demişkən, bu, ətdirsə, pişik hanı, pişikdirsə, ət hanı? (musavat.com)


Lerikdə YAP-ın yaranmasının 28-ci ildönümünə həsr edilən videokonfrans keçirilib - XALQQAZETI.COM\nTədbir iştirakçıları əvvəlcə ümummilli lider Heydər Əliyevin abidəsini ziyarət ediblər. Mərasim açıq elan olunduqdan sonra Yeni Azərbaycan Partiyasının (YAP) yaradıcısı ümummilli lider Heydər Əliyevin və Qarabağ müharibəsində şəhid olan əsgər və zabitlərimizin xatirəsi bir dəqiqəlik sükutla yad edilib.\nYAP rayon təşkilatının sədri, rayon icra hakimiyyəti başçısının birinci müavini Cəlil Baxşıyev məruzə ilə çıxış edərək, partiyanın 28 il öncə xalqı ciddi narahat edən məsələlərin həllinə nail olmaq istəyindən meydana gəldiyini bildirib. Natiq daha sonra ölkəmizin taleyini düşünən, müstəqilliyimizin itirilmək təhlükəsindən narahatlıq keçirən bir qrup ziyalı tərəfindən 1992-ci il oktyabrın 16-da YAP-ı yaratmaq və ona rəhbərliyi öz üzərinə götürmək xahişi ilə dahi şəxsiyyət Heydər Əliyevə müraciət olunduğunu, bunun, əslində, bütün xalqın arzu və istəyini ifadə etdiyini vurğulayıb.\nC.Baxşıyev, həmçinin Heydər Əliyevin oktyabrın 24-də ziyalılara göndərdiyi cavabında yeni yaradılacaq partiyaya rəhbərlik etməsi barədə razılığını bildirdiyini, daha sonra ümummilli liderin “91-lərin müraciəti”nə cavabının mətbuatda dərc olunması ilə YAP-ın yaranması prosesinə başlandığını diqqətə çatdırıb. Mərasimdə partiyanın təsis konfransının Bakı şəhərində keçirilməsinə ovaxtkı iqtidar tərəfindən icazə verilməməsi səbəbindən bu prosesin blokada şəraitində yaşayan Naxçıvanda reallaşması xatırladılıb. Beləliklə, 1992-ci il noyabrın 21-də dahi öndərin sədrliyi ilə Azərbaycanın bütün regionlarından seçilən 550 nümayəndənin təmsil olunduğu təsis konfransı gerçəkləşib və adı çəkilən partiyanın yarandığı elan edilib. Ümummilli lider yekdilliklə YAP-ın sədri seçilib.\nTədbirdə 1993-cü ildə xalqın təkidli tələbi ilə yenidən siyasi hakimiyyətə qayıdan Heydər Əliyevin Azərbaycanı məhv olmaq təhlükəsindən, xaos və anarxiyadan xilas etdiyi diqqətə çatdırılıb. Həmçinin ümummilli liderin rəhbərliyi ilə dövlət çevrilişi və vətəndaş müharibəsinin qarşısının məharətlə alındığı, cəbhə xəttində atəşkəsə nail olunduğu, milli Konstitusiyanın qəbulu və bütün sahələr üzrə qanunvericilik bazasını yarandığı xüsusi vurğulanıb.\nMərasimdə bildirilib ki, YAP hazırda ölkənin siyasi həyatında ən güclü və aparıcı partiyadır. Ulu öndər Heydər Əliyev siyasi kursunun cənab İlham Əliyev tərəfindən uğurla davam etdirilməsi, xalqın rifah halının gündən-günə yaxşılaşması, respublikamızın hər yerində yeni müəssisələrin istifadəyə verilməsi, işsizliyin və yoxsulluğun azaldılması, regionların inkişafına investisiyaların yatırılması, nəhayət, məcburi köçkünlərimizin 30 illik yurd həsrətinə son qoyulması bu partiyaya məhəbbəti daha da artırır. Məhz bunun nəticəsidir ki, 700 mindən çox insanı birləşdirən YAP-ın sıraları günbəgün genişlənir.\nMəruzə ətrafında çıxışlarda YAP-ın yaranması, ümummilli lider Heydər Əliyevin həyat və fəaliyyəti barədə danışan natiqlər, eyni zamanda, Azərbaycan Prezidenti, Ali Baş Komandan İlham Əliyevə noyabr ayının 10- da Azərbaycan Ordusunun qazandığı şanlı qələbəbəyə, ölkəmizin ərazi bütövlüyünü təmin etdiyinə görə dərin minnətdarlıqlarını bildiriblər.\nSonda bir qrup partiya fəalı Fəxri fərmanla təltif edilib.\nR. İLQAR, “Xalq qəzeti”\n24 Noyabr 2020 01:39 - CƏMİYYƏT


O, mehriban gəlin, fədakar Ana, qayğıkeş qaynanadır- FOTO | SUMQAYITXEBER.COM\nSUMQAYITXEBER.COM > YAŞAM > O, mehriban gəlin, fədakar Ana, qayğıkeş qaynanadır- FOTO\nO, mehriban gəlin, fədakar Ana, qayğıkeş qaynanadır- FOTO\nMüəllif: sumqayitxeber.com • Tarix: 10 Mart 2014 • Baxış sayı: 574 dəfə • Şərh yoxdur\nAtababayevlər kimi çox gözəl bir soyada malik o ailəni 40 ildən artıqdır ki tanıyıram. Söhbət şəhərimizin istedadlı mühəndislərindən biri, əsl ziyalı və gözəl insan, bir çox illər elm və metallurgiya sahəsində çalışmış, əslən Sumqayıtın Corat qəsəbəsindən olan Rəfi Atababayevin ailəsindən, onun sədaqətli ömür-gün yoldaşı, yüksək mədəniyyətə malik, özündə Azərbaycan qadınının ən gözəl xüsusiyyətlərin cəmləşdirmiş xoşxasiyyət və xanım-xatın qadın olan Tamilla xanım Atababayevadan gedir.\nRəfi müəllimin hələ tələbəlik illərində – Tamilla xanımla Neft-Kimya İnstitutunda eyni qrupda oxuyaraq ailə qurduğu, sonralar aspirant kimi çalışdığı, gənc ailə üçün maaşının kifayət qədər olmadığı illərdə də, Azərbaycan Boru-prokat zavodu kimi nəhəng bir metallurgiya müəssisəsinin baş mexaniki kimi səhər tezdən gecə saat 10-11-ə kimi zavodun istehsalat problemləri ilə məşğul olduğu, bütün gününün istirahətsiz-filansız zavodda keçdiyi dövrdə də ailə-məişət qayğıları, o cümlədən üç övladın – oğulları Elçin və Namiqin, qızı Sevincin təlim-tərbiyə və təhsil məsələləri Tamilla xanımın üzərinə düşüb. Ancaq ev qayğıları nə qədər çox olsa da, özü də ali təhsilli mühəndis kimi zavodda çalışaraq, gün ərzində nə qədər yorğun olsa da, Rəfi müəllim işdən qayıdarkən həmişə qapını onun üzünə gülərüzlə açıb, heç zaman yorğunluğunu büruzə verməyb, nədənsə şikayətlənməyib, deyinməyib. Ən başlıcası – nə Tamilla xanım evin hansısa qayğısı ilə bağlı ərinin, nə də Rəfi müəllim iş zamanı gərginliyinə, hərdən də əsəbiliyinə səbəb olan problemlərlə bağlı Tamilla xanımın narahatlığına yol verməyib.\nAilə qurduqları ilk illərdə evdə nəyinsə çatışmamasını da Tamilla xanım söz-söhbətə çevirməyib, səbrlə hər şeyin tədricən yoluna düşəcəyini gözləyib. Həyat yoldaşından nə qiymətli daş-qaş, nə müxtəlif zinətlər, nə də bahalı pal-paltar umub. Onun ulu Tanrıdan və taledən umduğu ən qiymətli bir şey olubsa, o da ailə səadəti, ailə mehribançılığı, özlərinin isti ailə ocağı, övladlarının xoşbəxtliyi olub. Bakılı qızı olsa da, heç vaxt dünya malında gözü olmayıb. Qismətinə, taleyinə görə həmişə ulu Tanrıya şükr edib. Nəinki qaynatası və qaynanasına, hətta özündən kiçik olan qayınlarına və baldızlarına da hörmətlə yanaşıb, onların qulluğunda durmağı bəzi gəlinlər kimi özünə ar bilməyib.\nTamilla xanımın da xidməti az deyildir ki, Atababayevlər nəslinə məxsus mehribanlıq və səmimilik, hörmət-izzət, ailə əmin-amanlığı bu gün də davam edir. Xüsusilə maraqlıdır ki, bir-çox gəlinlər üçün «yaralı yer» olan baldızlar Tamilla xanım üçün yaralı yer yox, «yararlı», gərəkli, arzu edilən, sevilən olmuşdur. Məhz Tamilla xanımın mehribançılığı, səmimiliyi, sadəliyi və təvazökarlığı, böyüyün-kiçiyin yerini bilməsi sayəsində o, bütün baldızlarının sevimlisinə çevrilib. Belə bir münasibət artıq yarım əsrdən – 50 ildən çoxdur ki, heç bir dəyişikliyə uğramadan davam edir. Baldızlar – Rəfi müəllimin bacıları bu gün də bir-birindən daha çox Tamilla xanımla ünsiyyətə ehtiyac duyur, istək və arzularını, dərdlərini-problemlərini onunla bölüşür, çətin anda onunla məsləhətləşirlər. Və bu gözəl, qibtə doğuran xoş ənənə neçə illər əvvəl Rəfi müəllimin və Tamilla xanımın qızı Sevinc tərəfindən, indi isə qız nəvəsi tərəfindən gəlin köçdükləri ailələrdə uğurla davam etdirilir. Bir zamanlar Atababayevlər ocağına cavan bir gəlin kimi gəlmiş Tamilla xanım da, onun qızı və qız nəvəsi də ər evinə umu-küsü, giley-güzar, dava-dalaş yox, həqiqətən səadət və sevinc aparmışlar.\nDüşünmək olar ki, Tamilla xanımın bəxti-taleyi yaxşı olub, daim üzünə gülüb, ona görə də ailə məsələlərində problemi olmayıb. Yox, təəssüf ki, bu, qətiyyən belə deyildir. Böyük oğlu Elçin hələ orta məktəbin 7-ci sinfində oxuyarkən idman dərsi zamanı taleyin qismətindən ayağından ağır zədə almış və bununla bağlı səhhətinin get-gedə ağırlaşması üzündən il yarım xəstə olduğundan Tamilla xanım çox həyəcanlı, sarsıntılı-üzüntülü günlər keçirmiş, özünün zavoddakı işindən uzun müddətə ayrılmaqla aylarla Bakıda və Moskvada onunla birgə xəstəxana palatalarnda qalaraq, övladının tam sağalması üçün əsl ana fədakarlığı göstərmişdir. Onun yorulmaz səyi, ana məhəbbəti və qayğıkeşliyi sayəsində Elçin nəinki ağır xəstəlikdən xilas olmuş, hətta orta məktəbi də əla qiymətlərlə başa vuraraq (ekstern imtahan verərək), keçmiş SSRİ-nin ən nüfuzlu ali təhsil ocaqlarından birində – Moskvanın P.Lumumba adına Xalqlar Dostluğu Universitetində təhsil almış, sonralar isə elə Moskvada dissertasiya müdafiə edərək, kənd təsərrüfatı elmlər namizədi alimlik dərəcəsinə layiq görülmüşdür. Yüksək bilik və istedadının, ziyalılığının və bacarığının, işgüzarlılığının nəticəsi olaraq keçmiş SSRİ-nin və bir çox xarici ölkələrin nüfuzlu şirkətlərində uzun illər yüksək vəzifələrdə çalışmışdır.\nTəbii ki, Tamilla xanım artıq çoxdan həm qaynana, həm də nənədir. Onun kimi xoşxasiyyət bir qadın üçün o da təbiidir ki, o, həm gəlinləri, həm də kürəkəni tərəfindən çox sevilən, hər zaman ünsiyyətinə və qayğısına ehtiyac duyulan qaynana, həm də nəvələr üçün çox əziz, sevimli bir nənədir. Şübhəsiz ki, Atababayevlər ailəsində və ordan «pöhrələnmiş» yeni, gənc ailələrdə bu cür mehribançılığın, xoş ünsiyyətin kökləri həm Rəfi müəllimin, həm də Tamilla xanımın geniş, insana sevgi dolu ürəklərindən rişələnir.\nVə etiraf edim ki, lap çoxdan tanıdığım Rəfi müəllimlə və Tamilla xanımla vaxtaşırı görüşməyim yox, sadəcə onları yada salmağım da kifayətdir ki, məndə xoş duyğular, sevinc ovqatı yaransın, yaşamaq və həyat eşqi güclənsin, hətta xoşbəxtliyin heç də əlçatmaz olmadığına dərin, bəşəri bir inam oyansın.\nVə min-min şükrlər ki, gəlinin öz mehribançılığı sayəsində getdiyi evdə doğma və istəkli bir ailə üzvünə çevrildiyi bu cür mehriban ailələr Azərbaycanda minlərlədir. Onların arasında daha yaxından tanıdıqlarım – Şəki rayonunda İsmayıl müəllim Ələkbərovun, Bakıda (Keşlədə) keçmiş hərbçi Zabit Abdurahmanovun, Masallıda rəhmətlik dostumuz, gözəl insan, tanınmış jurnalist-publisist Hacı Ağəddin Mansurzadəgilin böyük nəsli, Oğuzda İzzət Seyidovun, Sumqayıtda Xeyrulla Əbilovun, Ağdamın Ergi kəndində Məhəmməd kişinin və yüzlərlə digərlərinin ailələri bu qəbildəndir.\nSumqayıtda iş axtaranların nəzərinə – ELAN - 52,402 baxış


CƏBRAYIL HAQQINDA DÜŞÜNCƏLƏR – – Bizim Yazı\nAna səhifə\tBAŞ YAZI\tCƏBRAYIL HAQQINDA DÜŞÜNCƏLƏR –\nCƏBRAYIL HAQQINDA DÜŞÜNCƏLƏR –\n9 il əvvəl 70 baxış\nŞəhid Şair Fuad ƏSƏD(OV) öz elini belə tanıdırdı\nCəbrayıl! Mələk xislətli, mələk qədər gözəl, mələk qədər təmiz, mələk qədər günahlardan uzaq diyar!\nQartal qayası – qartal duruşunun, qartal cəsarətinin, qartal gücünün, qartal uzaqgörənliyinin… qaya möhkəmliyi, qaya əzəməti, qaya mətanəti ilə vəhdəti, qovuşması..!\nÇinar kəhrizi – çinar vüqarının, çinar kövrəkliyinin, çinar kölgəsi qalınlığının… kəhriz suyunun bolluğu ilə, saflığı ilə, sərinliyi ilə birləşdiyi məkan..!\nMəmmədbəy kəhrizi – bəy kəhrizi, bəy suyu – bəy qüruru, bəy səxavəti, bəy gözütoxluğu, bəy alicənablığı..!\n“Turac” düzənliyi – turac gözəlliyi, turac şirinliyi, turac nəğməkarlığı…\n“Xudafərin” – həsrətliləri vüsala çatdıran, uzağı yaxın edən, küsülüləri barışdıran, tarixlərin tanığı körpü..!\n“Ağoğlan” – ağatlı oğlan, igidlik, fədakarlıq, cəsarət, ümid, inam simvolu..!\n“Qurban təpəsi” – qurbanlann saflaşdırdığı, müqəddəsləşdirdiyi ucalıq…\n“Qız qalası” – qız kimi bakirə, kişi kimi mətin, fətholunmaz qala..!\n“Dəyirman dərəsi” – bərəkət dərəsi, ruzi dərəsi, çətini asanlaşdıran dərə…\n“Hacı Qaraman” – inam, iman yeri, tarixi müqəddəsliyi yaşadan, insanları mənəvi təmizliyə, saflığa çatdıran ocaq…\nDeyirlər, insan təbiətin məhsuludur. İnsan yaşadığı mühitə tədricən uyğunlaşır və zaman keçdikcə ona oxşamağa başlayır. Bu fıkir məni Cəbrayıl haqqında müəyyən bilgilər toplamağa həvəsləndirdi. Mənə aydın oldu ki, Cəbrayılın Arazboyu bölgəsi dəniz səviyyəsindən 250 metr, Cəbrayıl şəhəri də daxil olmaqla, dağətəyi bölgəsi 650 metr, dağlıq bölgəsi isə 1700 metr hündürlükdədir. Yağıntılar az olduğu üçün rayonda buxarlanmanın miqdarı yağıntının miqdarından 2,5 dəfə çoxdur. Nisbi rütubət normaldan aşağıdır. İqtisadi cəhətdən “çox varlı” və “çox kasıb” adamlar yoxdur. Hər sahədə orta hədd gözlənilir. Rayonda elmə-biliyə maraq çoxdur. Dəqiq elmlər üzrə mütəxəssislər üstünlük təşkil edır. Rayon mərkəzində və kəndlərdə uzunömürlülər çoxdur. Hava quru olduğu üçün rütubətdən yaranan xəstəliklər yox dərəcəsindədir.\nCəbrayılm adı, təbiəti, relyefi, iqlimi, həyat tərzi, yer adları haqqında düşündükcə, onun insanları gözlərim qarşısında canlanır və ixtiyarsız olaraq düşünürəm – heç nə təsadüfi deyildir. İnsanpərvərlik elə Cəbrayıl adının özündən gəlir. Təbiət Azərbaycanın bu dilbər guşəsindən heç nə əsirgəməyib – saf su, bərəkətli torpaq, göz oxşayan yaşıllıqlar, meşələr, meyvə bağları, uca dağlar. Eləcə də, tarixi abidələr, dini səcdəgahlar və s. … İnsanlar da bu gözəlliklərdən, təbiətin bu səxavətindən yetərincə bəhrələniblər. Qaya kimi möhkəm, qartal kimi qürurlu, çinar kimi əzəmətli, kəhriz suyu kimi saf, şirin, ürək sərinlədən, savab iş görən, “Xudafərin” körpüsü kimi həsrətliləri qovuşduran, “Dəyirman dərəsi” kimi ruzili, “Ağatlı oğlan” kimi fədakar, işə yarayan, “Hacı Qaraman”, “Qurban təpəsi” kimi inam, ümid yeridir buranın insanları…\nAzərbaycanın hər guşəsi gözəldir. Bu gözəlliklər içərisində Cəbrayılın özünəməxsus yeri var. Cəbrayılı mən cüssəcə böyük olmayan, görkəmcə yığcam, zahirən gözəl, mənə¬viyyatca zəngin insanlara bənzədirəm.\nƏllərim axtarır ovuclarını… – Afət VİLƏŞSOY


Səudiyyə Ərəbistanı şirkətinin Azərbaycana yatırdığı sərmayənin məbləği açıqlanıb - Xəbər Xətti\nHome»Siyasət»Səudiyyə Ərəbistanı şirkətinin Azərbaycana yatırdığı sərmayənin məbləği açıqlanıb\n“Azərbaycana yatırılan 300 milyon dollara yaxın sərmayə “ACWA Power” şirkətinin Səudiyyə Ərəbistanı hüdudlarından kənarda qoyduğu ən iri sərmayədir”.\n“Xəbər Xətti” xəbər verir ki, bunu Səudiyyə Ərəbistanının energetika naziri, şahzadə Əbdül Əziz bin Salman Əl-Səud krallığın “ACWA Power” şirkəti tərəfindən Azərbaycanda inşa ediləcək 240 MVt gücündə “Xızı-Abşeron” Külək Elektrik Stansiyasının yanvarın 13-də Gülüstan sarayında keçirilən təməlqoyma mərasimində çıxış edərək deyib.\nO bildirib ki, iki ölkə arasında bir çox oxşarlıqlar var: “Hər iki ölkə dinamik və qabaqcıl ölkə olaraq, iqtisadiyyat və cəmiyyətimizin müasirləşdirilməsi və transformasiyası yoluna qədəm qoyublar. Odlar yurdu Azərbaycan birmənalı şəkildə müasir karbohidrogen sənayesinin beşiyi olduğunu iddia edə bilər, çünki hələ XIX əsrdə burada quyulardan neft hasil edilirdi. Hazırda biz bu gün bütün dünya ilə birgə iqlim dəyişikliyinə qarşı mübarizənin aparılmasında və qlobal istiləşmənin fəsadlarının qarşısının alınmasında bir araya gələrək ortaq və mühüm marağa sahibik”.\n“Bu gün qeyd etdiyimiz kimi Azərbaycana yatırılan 300 milyon dollara yaxın sərmayə “ACWA Power” şirkətinin Səudiyyə Ərəbistanı hüdudlarından kənarda qoyduğu ən iri sərmayədir. Bildiyiniz kimi, bu enerji stansiyasının gücü külək hesabına əldə olunan 240 meqavat olacaq ki, bunun da sayəsində 300 min evin elektrik enerjisi təmin ediləcək. Eyni zamanda, 220 milyon kubmetr qaza qənaət olunacaq və biz il ərzində 400 min ton karbon qazının atmosferə atılmasını azaldacağıq. Bununla biz Azərbaycanın 2030-cu ilə qədər bərpaolunan enerji mənbələri sayəsində 30 faiz elektrik enerjisinin əldə olunması məqsədinə əhəmiyyətli dərəcədə töhfə vermiş olacağıq.\nƏlavə olaraq “ACWA Power” şirkəti Azərbaycanda dənizdə külək enerjisi stansiyasının tikilməsi layihəsi ilə əlaqədar Anlaşma memorandumu imzalayacaq ki, onun ümumi gücü təxminən 500 meqavat olacaq. İlkin mərhələdə külək enerjisindən istifadə potensialı araşdırılaraq yaşıl karbohidrogenlərin hasil edilməsindəki mümkün tətbiqi öyrəniləcək”.


Zimbabvedə etirazlar başladı, prezident geri qayıtmağa məcbur oldu – Nümayişçilər güllələnir\nZimbabvedə etirazlar başladı, prezident geri qayıtmağa məcbur oldu –Nümayişçilər güllələnir\nAfrika ölkəsi Zimbabvedə hökumət əleyhinə etirazların böyüməsi prezident Emmerson Mnanqaqvanı xarici səfərini yarımçıq qoymağa məcbur edib. Xarici KİV-lərin yaydığı məlumata görə, Azərbaycandan sonra Qazaxıstana səfər edən Mnanqaqva oradan ölkəsinə dönməyi qərara alıb. Mnanqaqva Qazaxıstana səfərinin ardınca Dünya İqtisadi Forumunda iştirak etmək üçün Davosa getməliydi.\nZimbabvedə etirazlar Mnanqaqvanın ölkəni tərk etməsinin ardınca, hökumətin yanacağın qiymətini kəskin artırmasına görə başlamışdı. Emmerson Mnanqaqva Rusiya, Belarus, Azərbaycan və Qazaxıstana səfərlərindən əvvəl benzinin qiymətini 200 faiz artırıb və hazırda Zimbabvedə benzinin 1 litri 3.4 ABŞ dollarına yaxındır. Bu, dünyada ən bahalı benzindir.\nOnsuz da aclıq çəkən və illik on minlərlə faiz inflyasiya ilə üzləşən əhali yanacağın qiymətinin artırılmasına etiraz olaraq küçələrə çıxıb və günlərdir Zimbabvedə etrazlar səngimir. Təhlükəsizlik qüvvələri nümayişçilərə qarşı silah işlədib və son xəbərlərə görə artıq 9 nəfər güllələnib, onlarla nümayişçi yaralanıb. Öldürülənlərdən biri də paytaxt Hararedə kiçik futbol komandasında oynayan gənc futbolçu olub və onun cəsədinin fotolarının sosial şəbəkələrdə yayılmasından sonra etirazlar daha da güclənib.\nEtirazların böyüməsindən sonra Mnanqaqva geri dönməyi qərara alıb və özünün Tvitter bloqunda bu barədə yazıb. “Mən bir həftə ərzində investisiya-ticarət əlaqələrinə dair məhsuldar görüşlər keçirəndən sora evə qayıdıram. Bizim ölkəmizi Davosda kompetent şəkildə maliyyə naziri Mtuli Nkube təmsil edəcək. Birinci dərəcəli vəzifə budur ki, Zimbabveyə sakitlik, sabitlik və iş qabiliyyəti geri qayıtsın”-o bildirib.\nZimbabveə KİV-ləri xəbər verirdi ki, Mnanqaqva xarici səfərləri üçün Honkonq şirkətindən “Boeing 787” VİP-təyyarəsini icarəyə götürüb və təyyarənin bir saatlıq uçuşu 74 min dollara başa gəlir. (virtualaz.org)


Azərbaycanda müəllimlərin işə qəbulunun nəticələrinin universitetlərin fəaliyyətində nəzərə alınması təklif edilib\nCəmiyyət 17 Noyabr 2012 13:14 (UTC+04:00)\nAzərbaycanda orta məktəblərə müəllimlərin işə qəbulu ilə bağlı keçirilən müsabiqənin nəticələrinin universitetlərin reytinqlərinin müəyyənləşdirilməsində, onların fəaliyyətinə qiymət verilməsində və akkreditasiyasının keçirilməsində nəzərə alınması təklif edilib. Trend-in məlumatına görə, bu təkliflə Milli Məclisin Elm və təhsil komitəsinin sədri Şəmsəddin Hacıyev 2012-2013-cü tədris ilində müəllimlərin işə qəbulunun nəticələrinə hərs olunan kollegiya iclasında cıxış edib.\nOnun sözlərinə görə, hər il Azərbaycan ali təhsil müəssiələrini pedaqoji ixtisaslar üzrə 10-12 min nəfər bitirir. Onların 3000-ə yaxını müəllim kimi işə qəbul olunur.\n"Yerdə qalan 7-8 min nəfərin işlə təminatı, onların sonrakı taleyi barədə indidən fikirləşmək lazımdır. Bu, cox ciddi məsələdir. Əgər biz bu gün Azərbaycanda işsizliyin səviyyəsini aradan qaldırmaq istəyiriksə, gələcəkdə bu kadrların işlə təmin edilməsi və ya yenidən hazırlanması da mühüm məsələ olmalıdır", - millət vəkili qeyd edib.\nOnun sözlərinə görə, 1990-cı illərdə pedaqoji ixtisaslara nisbətən zəif hazırlıqlı tələbələr üz tuturdular. Amma artıq bu ixtisasları bitirən məzunların hazırlıq səviyyəsi yüksəlib.\n"1990-cı illərdə pedaqoji ixtisaslara nisbətən zəif hazırlıqlı tələbələr gəlirdilər. Obyektiv yanaşılsa, onların universitetlərdə hazırlığı da yüksək səviyyədə olmayıb. Buna görə də orta məktəblərdə bəzi problemlər yarandı. Bu məsələ Təhsil Nazirliyinin diqqət mərkəzində olub", - Hacıyev deyib.


Satılır 2 otaqlı Yeni Tikili Həzi Aslanov metrosu Xətai rayonu Qiyməti 20000 manat\nElanın kodu: 957269\nTək Şəxsiyyət Vəsiqəsi ilə Hazır İpotekada Olan mənzil satılır!!! Bakı şəh., Xətai r., Həzi Aslanov metrosunun çıxışına yaxın İnşa edilmiş 17 mərtəbəli VİP binanın 14cü mərtəbəsində yerləşən, ümumi sahəsi 87kv.m olan 2 otaqlı mənzil təcili olaraq İpoteka ilə satılır!!! Mənzil Binanın VİP blokunda yerləşir!!! İpoteka Şərtləri - İlkin ödəniş 20000 AZN, qalıq borc 10 il müddətində aylıq 1400AZN!!! Mənzili Adınınıza keçirmək üçün iş yerindən heç bir arayış tələb olunmur, sadəcə Şəxsiyyət Vəsiqəsi kifayyət edir!!! Ətraflı məlumat üçün buyurub zəng edə bilərsiniz!!!\nÜnvan: Bakı şəh., Xətai r., Həzi Aslanov metrosunun çıxışı


Varlı və kasıb düşüncə tərzi » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 28-06-2016, 03:00\nSəs ver: Varlı insanlar “Mən öz həyatımı qururam”, yoxsul insanlar isə “Həyat – bizimlə baş verəndir” fikrinə inanırlar. Pullar onların istifadə edildiyi sahələr üzrə dəyər qazanır. Həyatdan gileyləndikdə problemləri özünüzə çəkən nəhəng bir maqnitə çevrilirsiniz. Burada varlı insanların sahib olduğu düşüncə sirrini “Öz maliyyə uğurumun səviyyəsini özüm yaradıram”. Varlı insanlar pul oyunlarını qazanmaq, yoxsul insanlar isə pul itirməmək üçün oynayar. Əgər siz məqsədiniz ilk başdan rahatlıq və dinclikdirsə çox güman ki, siz heç vaxt varlana bilməyəcəksiniz. Yox əgər sizin məqsədiniz varlanmaqdırsa, ən son nəticədə istədiyiniz zənginliyə rahatlıq ilə birgə qovuşacaqsınız.Varlı insanlar zəngin olmağa çalışır, yoxsullar isə sadəcə bunu istəyirlər. Əksər insanların istədiklərinə nail ola bilməməsinin səbəbi, özlərinin nə istədiklərini bilməmələridir. Əgər zənginlik əldə etməyə çalışmasanız və tamamilə bu məqsədə istiqamətlənməsəniz çətin ki, istəyinizə nail olasınız.Varlı insanlar geniş miqyaslı, yoxsul insanlar isə xırdalıqlarla düşünər.Varlı insanlar imkanlara, yoxsul insanlar isə maneələrə diqqətini cəmləyər.Varlı insanlar özlərini və sahib olduqlarını inkişaf etdirməyi, yoxsul insanlar isə satışla bağlı mənfi rəyə sahib olmağı irəli çəkər.Varlı insanlar öz problemlərindən yüksək, yoxsul insanlar isə öz problemlərindən aşağıdırlar.Uğurun sirri problemlərimizdən qaçmaq, xilas olmaq və yaxud onlara boyun əyməkdir. Sirr ondadır ki, istənilən problemdən yüksək olmaq üçün öz inkişafınız ilə məşğul olmalısınız. Əgər həyatınızda böyük problem varsa deməli siz hazırda çox kiçik insansınız. ___Jasmin___\nloading... Güc – puldadır, yaxud düşüncədə?\ninsanlarin bezileri sansli doqular varli insanlar azla kifayetlenmirler her zaman coxa meyl edirler her zaman yukseklere cixmaq isdeyirler kasiblarsa bir manatlada kifayetlenirler\n28 iyun 2016 17:44\n# 5 Of,If I stretch my hands,do you hold them in your hands,Sir?Oh, do you look at my tearful eyes even once? Fialka\nFərq etmir istər kasıb olsun insan istərsə də varlı əsas olan insanın düşüncə tərzidir yəni o bu düşüncəylə ömür boyu kasıb da ola bilər əksinə maddi durumunu yaxşılaşdırada bilər.. Bu cür insanları siniflərə ayırıb, təbəqələndirmək sevmədiyim bir haldır . Çünki bu gün kasıb olan və ya varlı olan birisinin sabahı onun ağıl və düşüncəsindən asılıdır...\n28 iyun 2016 13:29\nMətndə belə varlı insanları üstün tuturlar nəinki kasıbları, necə dünyamış bee.. Varlı insanlar varlı ola bilərlər, pulları, altlarında maşınları, evləri, istədiklərinə çatmaq onlar üçün problem ola bilməz amma düşüncəsiz vicdanlarını itirmiş, qəlbi qara, rüşvətxor, olurlar. Kasıb öz istəyi ilə kasıb olmur bu həyatda Allahımız hər kəsin alnına bir taleh yazmışdı insanlarda istəsə istəməsə yaşayıb həyatlarını öz madiyyatına ayaq uydurmağa çalışırlar. Amma varlılardan fərqli olaraq kasıblar çəkdiyi əziyyətlərin dəyərini, əldə etdiklərinin dəyərini, insanlığı, yaxşı bilirlər, cəmiyyətdə olan insanları hansı halda olursa olsun anlayırlar, ailələrinə bağlı olurlar, yedikləri neməti bitirdikdən sonra şükür etməyi bacarırlar, Allahını hər gecə yada salırlar ən əsası isə həyatla mübarizə aparırlar yaşayıb keçinmək üçün... Mənim ən nifrət etdiyim an varlı ilə kasıb arasında qoyulan fərqlilikdi. İnsanı puluna görə yox insan olduğuna görə tanıyıb özünə yaxın buraxasan, amma bizdə bəziləri dostlarını belə puluna görə seçim edirlər, evlənəndə, ərə gedəndə də qarşı tərəfin nə qədər pulu var, evi var maşını var deyə maraqlanıb sonra o insanla həyat qururlar. Hətta mən bir oğlan ailə tanıyıram onun oğlu qızın var dövlətinə görə kiminsə qabaqda qalan malını aldı, qız başqa oğlanla fırlanırdı onunla evlənən oğlan bunu bilə-bilə aldı qızı, qaynatası evdə oğlanı çurban etmişdi ağzına gələni deyirdi oğlanda heç səsini çıxartmır axırda moskovada özünə aid bir evə sahib oldu)) Yəni belələridə var həyatda pula görə mənəviyyatını itirən, sındıranlarda olur. Hansı yüksəklikdə olursan ol əsas odu insan balası ol. Təşəkkürlər.\n28 iyun 2016 10:58\n# 3 Məni mən kimi sevənləri, başımın tacı - qəlbimin sevimlisi edərəm, amma gəlib məndən ikiüzlü olmağımı istəyənlərə tək sözüm"Get ayna qarşısında qalıb özünlə danış "..... Totu\nVarlı insanların cibi dolu qelbi boşdur,Kasıb insanların qelbi çox gözeldir temizdir,ama kasib olmaq çox pis şeydir.\n28 iyun 2016 09:39\nVarli insanlar dusuncelerine ve heyat terzlerine gore ferqlidirler. Onlar daim ugur elde etmeyi ve qazanmagi severler. Kasib insanlar dar dusunceli ve az dunya goruslu olarlar\n28 iyun 2016 08:41